“Doa Saya Di Tanah Suci  Allah Makbulkan Serta Beri Jawapan.” Nelydia Senrose Selamat Bergelar Isteri Ahli Perniagaan.

Bertemu buat pertama kalinya dua tahun lalu, akhirnya pasangan ini bergelar suami isteri. Pelakon cantik manis, Nelydia Senrose, 24, sah bergelar isteri kepada ahli perniagaan, Mohd Hafez Halimi Abdul Hamid, 35 kira kira jam 3.28 petang semalam.

Dengan sekali lafaz, pasangan itu dinikahkan bapa pengantin perempuan, Nik Sen Mat Rifin dan disaksikan Imam Masjid Jamek Kampung Baru, Azizi Abd Hamid dalam satu majlis tertutup diadakan di sebuah hotel terkemuka tanah air.

Terdahulu, pasangan ini juga melangsungkan pertunangan sebagai syarat sebelum meneruskan upacara pernikahan di depan lebih 200 orang tetamu dan kenalan terdekat.

Pada majlis itu, pengantin lelaki menyerahkan mas kahwin RM10,000 bersama sembilan dulang hantaran berbalas 11. Bagaimanapun, wang hantaran tidak dinyatakan.

Anggun mengenakan persalinan rona putih gading rekaan Ezuwan Ismail, Nelydia atau nama lengkapnya Nik Zaris Nelydia Nik Sen bersyukur segala yang dirancang dalam tempoh singkat sejak awal tahun ini berjalan lancar.

“Alhamdulillah impian, niat serta hajat yang saya harapkan selama ini dipermudahkan.

“Doa saya di Tanah Suci Makkah serta apa yang dihajati juga Allah makbulkan serta beri jawapan pasti termasuk hal jodoh. Semoga permulaan fasa ini akan terus mematangkan saya dan dia. Insya-Allah,” katanya.

Berkongsi detik perkenalan, pasangan ini bersua buat kali pertama pada 6 April 2017. Bagaimanapun ketika itu, tiada apa yang berlaku.

Seterusnya selepas sekian lama hubungan sepi begitu saja, mereka sekali lagi bersua hujung tahun yang sama.

Ketika hubungan itu terus mekar, Hafez terbang ke Amsterdam untuk memberi kejutan sekaligus melamar Nelydia pada April 2018. Ketika itu pelakon yang juga adik kepada Uqasha Senrose ini sedang bercuti di Eropah.

“Selepas memutuskan untuk membawa hubungan kami ke fasa seterusnya, saya bawa dia berjumpa dengan papa untuk meminta restu selain keluarga yang lain.

“Memang asalnya rancangan perkahwinan ini nak dibuat tahun lalu. Tetapi ada saja kekangan. Di sebalik ujian dan halangan sebelum ini, saya dan suami berjaya melaluinya sebaik mungkin. Sekembali dari umrah 5 Januari lalu, saya dan dia putuskan untuk ke gerbang perkahwinan dan memulakan persiapan,” katanya.

Mengenai Hafez, pelakon Lafazkan Kalimah Cintamu ini menyifatkan suaminya seorang yang melengkapi dan menenangkan hati.

Pasangan ini juga diraikan pada sebelah malam juga di lokasi sama majlis nikah berlangsung. Pada majlis itu, Nelydia mengenakan rekaan Alia Bastamam manakala Hafez pula dengan busana Ezuwan Ismail. Untuk majlis potong kek, kedua-duanya bakal menggayakan rekaan Rizman Ruzaini.


Sudah Ada 5 Orang Anak, Perut Tetap Rata! Ketahui Rahsianya!

Meskipun sudah lama melahirkan anak namun sering terjadi di kalangan ibu-ibu di mana perutnya masih nampak buncit seakan mengandung pula.

Malu juga dibuatnya bila ada yang perasan dan  menegur tentang berapa usia kandungan tersebut! Oh tidak, sedangkan itu perut yang buncit.

Tidak mahu berhadapan dengan masalah ini, ada baiknya anda cuba contohi apa yang dilakukan oleh wanita beranak lima ini sepanjang tempoh berpantang.

Kesan amalan tersebut menjadikan perutnya terlihat begitu leper dan macam anak dara saja. Memang boleh buat ramai wanita jadi cemburu dengannya.

Oleh itu, ketahui apa yang diamalkan. Jom semak!

“Sebelum berbengkung pagi-pagi saya akan bertungku dulu. Lama juga lah saya bertungku minimum setengah jam, sedap rasa badan lepas bertungku ni lagi-lagi di bahagian perut. Lepas bertungku saya akan terus berbengkung, apa yang saya pakai?”

[su_highlight background=”#c6f0f8″ color=”#ec281f”]Step by Step[/su_highlight]

Extra Tip :

Sumber : Jaja Sam


Tular Video Chef Basuh Nasi Tengah Ditanak, Ahli Kimia Ni Jelaskan Manfaat Tapis Air Rebusan Beras Yang Ramai Tak Tahu!

Saya agak tertinggal isu beras yang dimasak dan direbus sebelum ditapis, dan dibasuh dengan air sejuk. Ramai orang mengkritik cara chef tersebut, tanpa mereka sedar kaedah tersebut sama seperti pembuatan parboiled rice, sejenis beras rendah kanji dan rendah indeks glisemik.

Beras mempunyai kanji amylopectin dan amylose. Amylopectin adalah beratus unit glukosa yang diikat dengan ikatan alfa glukosidik pada lokasi 1->4 dan akan membentuk ranting pada setiap 25 unit glukosa dengan ikatan 1->6. Amylopectin lebih mudah dicerna berbanding amylose

Amylose pula hanya diikat dengan ikatan glikosidik alfa pada lokai 1->4. Ia lebih sukar dicerna enzim amylase. Jadi, beras tinggi kandungan amylose akan mempunyai indeks glisemik yang lebih rendah. Beras tinggi amylopectin akan lebih mudah dicerna dan lebih tinggi indeks glisemik

Menurut  Dr Che Puteh lagi, proses membuang air rebusan nasi membantu menyingkirkan sebahagian kanji di dalam beras.

Dia juga turut orang ramai agar terbuka dalam menerima serta mengaplikasikan teknik atau kaedah terbaru yang berbeza.

Apabila beras direbus dan air rebusan dibuang, kita membuang sebahagian kanji. Proses membasuh dengan air sejuk untuk menggalakkan retrogradasi dalam proses pengelatinan kanji. Hasilnya beras, lebih berbutir dan tidak melekit.

Orang kata lain padang, lain belalang. Maka kita raikan perbezaan dan belajar kaedah baru. Mungkin anda ingin mencuba untuk menghasilkan nasi seperti di hotel-hotel terkemuka.

Dalam perkongsian di laman facebook ada menyatakan indeks glisemik (IG) merupakan penanda berapa cepat sesuatu makanan yang mengandungi karbohidrat meningkatkan gula dalam darah seseorang selepas makanan itu dimakan.

Amalan pengambilan makanan rendah IG merupakan salah satu cara untuk mengawal paras gula dalam darah selain mengamalkan diet yang sihat dan seimbang.

Makanan yang meningkatkan paras gula dengan perlahan dipanggil makanan rendah IG. Makanan yang meningkatkan paras gula secara sederhana dipanggil makanan sederhana IG. Makanan yang meningkatkan paras gula dengan cepat dipanggil makanan tinggi IG.

Justeru, pengambilan makanan rendah IG merupakan  satu cara mengawal paras gula dalam darah selain mengamalkan diet yang sihat dan seimbang.


Dr Ini Kongsikan Cara Jaga Tulang Belakang. Postur Semasa Memandu Pun Kena Betul!

Tak kira tua atau muda, kita perlu sentiasa jaga kesihatan diri. Tubuh badan nak pakai lama, jadi sebaiknya kita mula jaga kesihatan badan dengan teliti dari sekarang.

Tak pernah terlambat untuk kita sayangi diri sendiri.


Buat  Sendiri Je  Pelembut Kain Dengan 4 Bahan Ini, Mudah & Menjimatkan. Idea Yang Superb!

Bagi anda yang suka bau-bauan harum tetapi tidak mahu terlalu banyak bahan kimia digunakan, apa kata buat sendiri pelembut kain. Lebih istimewa lagi, anda boleh memilih haruman yang bagaimana malah ia juga mudah dihasilkan.

Dalam masa yang sama, anda boleh menjimatkan kos memandangkan bahan-bahan yang digunakan ada di dapur anda. Jom cuba!

Ambil ½ cawan baking soda dan cuci pakaian seperti biasa. Baking soda bukan sahaja menjadikan pakaian lebih bersih malah turut menjadi agen pelembut fabrik. Anda juga boleh tambahkan minyak essential bagi memberi aroma yang lebih harum.

Cuka juga boleh dijadikan pilihan untuk digunakan sebagai pelembut pakaian. Caranya cukup mudah, ambil ½ cawan cuka dan masukkan ke dalam air bilasan. Cara yang sama campurkan juga dengan minyak assential untuk memberi aroma yang lebih wangi.

Kombinasi kedua bahan ini juga boleh digunakan dan kesannya kain lebih lembut dan lebih bersih daripada biasa. Ambil ¼ cawan baking soda dan campurkan dengan ¼ cawan cuka. Jangan lupa menambah minyak essential untuk aroama yanglebih harum.

Apa yang perlu anda lakukan adalah ambil 6 cawan air panas, 3 cawan cuka dan 2 cawan perapi rambut. Campur rata semua bahan dan ia boleh disimpan. Semasa membilas pakaian campurkan bersama bahan ini.

Antara Pilihan Minyak Esensi Yang Boleh Digunakan :

Tip tambahan:

JANGAN gunakan bahan pelembut ini ketika di awal peringkat cucian kerana ia akan bertindak balas dengan bahan pencuci yang digunakan. Sebaiknya bahan pelembut ini dimasukkan ketika waktu bilasan terakhir.


Baiki Hubungan Intim Sebelum Terlambat, Jangan Lupa Perkara Wow Ni, Wajib Buat Untuk Suami!

Hubungan intim menjadi nadi terhebat dalam sesebuah rumah tangga. Apa gunanya berkahwin jika amalan yang satu ini dibiarkan sepi. Tak gitu?

Namun begitu, suasana dan mood kena lebih hebat, jangan dibiarkan mati atau ‘turn off’ begitu sahaja gara-gara bau yang kurang enak ketika ‘bersama’. Tentu mati mood dibuatnya. Silap-silap anda sendiri tidak mahu untuk turut sama berlayar.

Nyata selain bau badan yang enak dan harum yang dikeluarkan oleh tubuh secara semula jadi, wangian tambahan lain mampu membangkitkan rasa ghairah sekali gus mencuit hati suami di sisi. Apa suami atau isteri kena buat? Ha..baca ni!

Wangian Tubuh Semula jadi

Semua tubuh mengeluarkan bau-bauan semula jadi yang datangnya daripada ‘dalam’. Olahan lembut bau-bauan badan ini dengan corak pemakanan kita setiap hari akan menghasilkan bau tubuh yang berbeza dengan orang lain. Bagi wanita, bauan inilah yang menjadi kegilaan suami. Elakkan makan makanan berempah dan bawang dalam jumlah yang banyak. Gabungan ini akan menghasilkan bau yang kurang enak.

Bersih & Segar

Tidak hanya pemakanan berperanan, aspek kebersihan diri juga meninggalkan kuasa bau yang cukup kuat pada tubuh. Membersihkan tubuh sekurang-kurangnya dua kali sehari buat tubuh lebih bersih dan mampu membuang segala kotoran yang meninggalkan bau kurang enak. Beri penekanan lebih pada alat sulit, bawah lipatan, rambut serta bawah lengan yang menjadi tempat pengumpul bau. Alirkan air di kawasan ini dengan baik.

Sapuan Losen

Bangkitkan ghairah suami dengan sapuan losen enak ke tubuh. Selepas mandi, oles kan losen ke serata tubuh anda. Losen buat anda lebih seksi malah mampu membangkitkan rasa ghairah anda dan pasangan. Ketika sapuan ini disapu lembut ke tubuh juga sudah buat suami menanti dengan geram di sisi. Apa lagi kala ciuman sudah mula lekat di tubuh. Pasti bahagia itu milik anda selamanya.

Semburan Minyak Wangi

Lelaki pasti kalah dengan wangian anda. Apalagi kala wangian segar ini datangnya daripada isteri tercinta. Anda juga pasti suka bila sang suami asyik melekat sahaja pada anda. Semburkan wangian sebelum anda mempersiapkan diri ke kamar beradu. Tidak usah berlebih, cukup hanya sekali semburan. Wangian bunga segar seperti mawar, lily, jasmine atau lavender cukup menarik ghairah suami. Bagi isteri pula, semburan aroma ‘musk’ atau kasturi daripada suami cukup buat anda panas di ranjang.

Minyak Wangi Pilihan Suami

Christopher Brosius, seorang pengkaji minyak wangi daripada CB Limited di New York City mengungkapkan pemakaian minyak wangi yang disukai pasangan lebih menyenangkan hati suami malah wangian kegemaran ini buat suami lebih ghairah saban waktu.

Cuba semburkan wangian ini kala suami tiada mood. Pasti berkesan. Tidak hanya membangkitkan ghairah, wangian ini juga mampu membuatkan imbasan kenangan bersama pasangan.

Lilin Sebagai Pelengkap

Lilin mengeluarkan bauan yang cukup eksotik. Malah ia meninggalkan mood yang luar biasa pada satu-satu sudut. Letakkan lilin ini di kiri dan kanan meja sisi bilik anda dan biarkan ia terpasang seketika sebelum waktu ‘bersama’. Aroma kuat daripada lilin segar ini buat anda lebih ‘jiwa’ untuk berlayar.

Penyalaan Aromaterapi

Aromaterapi sememangnya digalakkan kerana ia bersifat menenangkan. Malah penyalaan lilin juga meniup mood romantik lagi segar di ruang peribadi anda. Nyalakan 30 minit sebelum anda tidur dan rasakan kuasanya. Bau-bauan segar seperti mawar, kayu-kayuan, lavender serta jasmine buat anda lebih relaks dan bangkit ghairah untuk melakukan hubungan intim. Cuba sekarang!.


“Daripada 7.8 Billion Manusia, Kamu Bertakhta Di Hati.” Aksi Malu-Malu Heliza Bikin Terhibur, Sweetnya Ucapan Suami

Ramai yang terkejut dan teruja apabila penyanyi dan aktivis, Heliza Helmi kini sah bergelar isteri kepada ahli perniagaan, Datuk Seri Mahadi Badrul Zaman.

Usai tamat majlis pernikahan, Mahadi memuatnaik perkongsian dan memanjatkan rasa syukur, seterusnya memohon doa yang baik-baik daripada semua.

“Depa cakap life start at 40, kami start at 38 InsyaAllah.

“Doakan supaya kami dan bidadari dunia akhirat kami, Nur Heliza Helmi dapat melayari bahtera hidup bersama yang penuh dengan sakinah, mawaddah warahmah sehingga ke Jannatul Firdaus.

“Baraka Allahu lakuma Wa baraka ‘Alaykuma

Wa jama’a baynakuma fi khayr.. Aamin,” tulisnya.

Malah dalam perkongsian lain, Mahadi turut mengharapkan agar bahtera perkahwinan yang dibina berkekalan hingga ke akhir hayat.

“Alhamdulillah dengan 1 kali lafaz Ijab Qabul pada 11.11am tarikh 1.1.22. Semoga perjalanan kita mempunyai matlamat 1 yang sama yakni Jannatul Firdaus.

“Taat pada yang 1 yakni Allah SWT. Ikut cara hidup yang 1 yakni Nabi Muhammad SAW. Berpandukan kitab yang 1 yakni Al Quran.

“Daripada 7.8 billion manusia, kamulah yang 1 bertakhta di hati di Jannah. Posting ini di post pada 11.11pm 1.1.22,” tulisnya.

Paling mengundang perhatian adalah aksi malu- malu Heliza tatkala sesi menyarungkan cincin di jari suaminya membuatkan ramai terhibur.


Lambat Dikurniakan Anak, Wanita Ini Ikhtiar Pelbagai Cara & Akhirnya Berjaya Dengan Amal Minum Air Zuriat!

Bukan semua pasangan yang baru berkahwin dimurahkan rezeki dengan dikurniakan anak sebagai penyambung zuriat dan pengikat kasih sayang antara suami isteri. Setiap ujian dan dugaan yang diberikan Allah itu menjadi satu rahsia dan di sebalik kejadian itu pasti ada hikmahnya.

Bercerita tentang lewat dikurniakan zuriat ini, admin terbaca satu posting fb daripada Nurul Balqis tentang usaha dan ikhtiar yang dilakukan sebelum dikurniakan anak. Diharapkan perkongsian ini, dapat membantu pasangan suami isteri yang senasib dengannya untuk mengamalkan apa yang telah dilakukan.

Menurut Qis, sebelum ini dengan perkahwinan pertama diatelah dikurniakan seorang anak dan apabila berkahwin buat kali kedua pada tahun 2015, agak sukar baginya mendapatkan zuriat. Ayuh ikuti perkongsian daripada Nurul Balqis atau lebih mesra disapa Qis ini.

PETUA YANG QIS AMALKAN SEHINGGA BERJAYA HAMIL.

Alhamdulillah dan syukur kepada Allah s.w.t setelah 2 tahun Qis dan suami usaha untuk mendapatkan zuriat, akhirnya kami berjaya. Tempoh 2 tahun mungkin sekejap bagi mereka yang ambil masa lebih lama dari kami. Tapi bagi kami, dua tahun tu tempoh yang lama untuk menunggu kehadiran roh dalam rahim ini.

Jom baca perkongsian Qis, InshaAllah dengan izin Allah s.w.t awak semua yang masih tertunggu-tunggu juga akan berjaya. Yang penting kita percaya dengan rezeki-Nya. InshaAllah.

Qis berani kongsi, kerana petua ni betul-betul berjaya dan sesuai dengan mereka yang mempunyai masalah sama seperti Qis. Semoga perkongsian ini dapat memberi motivasi kepada korang yang senasib seperti kami untuk teruskan berjuang tanpa mengalah.

Lakukan Perbagai Usaha

Selepas setahun kami berkahwin, Qis dan suami membuat keputusan untuk berusaha mendapatkan zuriat. Bermacam-macam cara kami lakukan, makan suplemen, pergi mengurut dengan 3orang bidan, makan acid folic, ubat moden, ubat tradisional semua kami dah ambil.

Namun, tetap juga tak berjaya. Masalah Qis tetap tak berubah. Setahun hanya dua kali dapat merasa datangnya darah haid. Akhirnya, kami pergi ke klinik untuk berjumpa doktor dan mendapatkan nasihat dari yang pakar.

Kata-kata doktor amat menyedihkan dan menghampakan kami. Doktor ada bagitahu, masalah macam Qis ni memang susah nak dapatkan zuriat kalau tak dirawat.

Saranan Dari Kawan

Pada tahun kedua, kami menerima berita gembira. Kawan baik Qis, yang senasib dengan Qis memberitahu yang dia dah berjaya hamil hanya sebulan mengamalkan minum air rebusan buah zuriat.

Dan dia suggestkan kat Qis untuk usaha benda yang sama.

Kebetulan pula, kawan Qis ada pergi ke Mekah dan sudi carikan Qis buah zuriat dekat sana.

Alhamdulillah, dengan izinNya setalah sebulan Qis amalkan minum air rebusan buah zuriat ni, Qis juga telah berjaya hamil pada bulan seterusnya dan selamat melahirkan pada tanggal 3 Mac 2018 yang lalu.

Ini cara menyediakan air rebusan buah zuriat

Cara Penyediaan :

2. Buat sehingga keluar tempurungnya. Tempurung buah zuriat ni, sangat keras tau. Tempurungnya sama dangan tempurung kelapa, tapi ni lagi keras dari tempurung kelapa.

3. Setelah itu, pecahkan tempurungnya. Ambil isi dalam sahaja.

4. Inilah buat zuriat

5. Kemudian di belah dua

6.  Kemudian dipotong kecil

7. Masukkan tiga cawan air dan rebus sehingga airnya jadi kekuningan macam air teh. Rebus sampai agak-agak kita akan dapat dua cawan air.

Buah tu jangan buang, kita simpan je dalam periuk tu dan guna lagi untuk esok dan esok dan esok sampailah air die dah jernih. Nanti baru ganti dengan buah yang baru. Tapi qis dapat guna dua biji ni sehingga sebulan tau.

8. Haaa dah siap, dah boleh minum.

Dan inilah permata hati pengarang jantung pasangan Nurul Balqis  dan suaminya Mohd Zhafirul Sabri, anak comel ini diberi nama Fakhira Delisha Binti Mohd Zhafirul Sabri secantik namanya begitu juga wajah si kecil ini.

Ekstra Info :

*Waktu bila kita patut minum. Sebenarnya tak kisah pon waktu bila-bila. Yang penting mesti konsisten minum setiap hari pada waktu yang sama.

*Suami isteri dua-dua kena minum. Macam Qis, qis minum selepas isyak tiap-tiap malam sehingga sebulan.

*Satu lagi sebelom qis terlupa, minum pada hari pertama period ye.

Apa buah zuriat ni? Apa kelebihannya?

Ada juga yang panggil buah zuriat ni, buah Adam dan Hawa. Buah ni, pokoknya dekat Mekah dan Madinah (tanah arab) sangat banyak. Kelebihan buah zuriat ni pula:-

-Merawat masalah kesuburan sperma lelaki dan ovum wanita.

-Menambah kepekatan air mani lelaki, menguatkan dinding rahim wanita. Sangat sesuai untuk wanita yang pernah keguguran, mandul, dan tidak pernah mempunyai zuriat lagi.

-Mengaktifkan sel darah yang baru, muda dan hormon yang subur tanpa menjejaskan sel-sel lama.

Sumber : Nurul Balqis


Covid-19 Mati Jika Imuniti Badan Kita Kuat. Sila Take Note Pesan Dr. Ni!

Perkongsian daripada doktor ini perlu juga diberi perhatian. Selain kita perlu menjaga kesihatan dengan sentiasa tangan dicuci bersih dan elakkan daripada keluar rumah untuk pastikan penyebaran Covid-19 dapat dielakkan.

Pun begitu perlu juga ambil berat bab pemakanan terutamanya buat anda atau keluarga yang mempunyai sejarah penyakit kencing manis, darah tinggi dan beberapa penyakit lainnya.

Ini sebagai mana yang didetailkan melalui perkongsian Doktor Hafiz Sulaiman ini.

Memang sangat pelik.Sangat-sangat pelik.

Saya bukan nafikan manfaat rakyat duk rumah (PKP) bagi melawan penularan wabak COVID. Tidak. jauh sekali.

Cuma saya musykil dengan majoriti guideline COVID ni..

Kenapa tidak menekankan juga kepentingan menguatkan imuniti badan? guideline WHO pun yilek.

Makan sihat, elakkan fastfood.Kurangkan manis makanan minuman.tidur berkualiti.Jauhi stres emosi tidak perlu. Ini sangat penting!

Memanglah kita taknak COVID merebak. Tapi kesian kat mereka yang dah berumur.

Lagi bahaya mereka yang ada penyakit kronik macam kencing manis dan sakit jantung.

Kita kena jaga diri kita sendiri. Jangan duk mengharapkan kerajaan dan petugas kesihatan semata.

Jika Allah takdirkan kita dapat COVID19 nauzubillah. Walaupun dah buat langkah pencegahan dengan tak keluar rumah..

Jangan takut virus COVID19 saja tuan puan..

COVID19 bukan ancaman individu jika TUAN PUNYA BADAN SIHAT, IMUNITI KUAT. Insha Allah.

Saya lebih takutkan orang yang imuniti rendah

1) Dewasa berumur (WHO)
2) Pesakit kronik: kencing manis, sakit jantung, penyakit hati, masalah buah pinggang, (WHO)
3) Kanser (WHO)
4) Pesakit autoimuniti
5) Penderita alahan: asma dan paru-paru sensitif (WHO).
6) Masalah sistem pencernaan seperti IBS, IBD, GERD
7) Perokok dan COPD.(WHO)
8)Wanita mengandung dan menyusukan anak (WHO)
9) Penderita HIV (WHO)
10) Ubat lemahkan imuniti seperti steroid.(WHO)

Tuan-tuan dan puan-puan,

Jika kita ada mak ayah yang berumur. Adik-beradik berisiko.
Anak yang sakit.

Tegurlah mereka..jangan keluar rumah. Biar kita yang keluar. Ambil langkah jaga-jaga.

Tengokkan makanan minuman mereka. Piap tangan jika terlalu manis-manis. Masakkan sedap-sedap sihat-sihat supaya mereka tak order fastfood dan makanan mengarut lagi.

Tutup lampu lepas isya’ tidur awal. Bangun awal. Siang nak tengok Hyun Bin ke, Ertughrul ke..maraton anime ke..molek siang daripada ganggu waktu tidur.

Anak-anak, orang tua kita..tanggungjawab kita.

Itulah tanggungjawab kita.

Bantu mereka. Guide mereka cara betul tingkatkan imuniti badan.

Suapkan suplemen biarpun pahit masin masam mereka tak suka. Biarlah orang jahil kata takde suplemen berkesan kuatkan imuniti..kita ikhtiar.. Takkan nak tunggu sakit je. Bila dah sakit takkan tunggu mati je.

Inilah BENTENG KEDUA pencegahan COVID19 jika benteng PKP gagal nauzubillah..

Biar COVID19 mati dek imuniti badan kita kuat. Paling kuat pun, tak selesa tekak lah. Saya taknak masuk ICU tuan-puan. Apatah lagi tengok ahli keluarga masuk ICU sebab tak mampu lawan COVID.

Anda bagaimana? Fikirkan masak-masak.

Sekali lagi saya ingatkan sahabat saya sekalian.

Jangan harapkan orang lain jaga diri kita dan keluarga kita.

TAG sikit orang yang kita sayang.
FOLLOW saya untuk mengetahui update tips meningkatkan imuniti badan. Untuk yang first time ikuti FB saya…Saya memang bertahun buat sharing bab kuatkan imuniti= kesihatan usus.

Semoga Allah pelihara kita dan keluarga daripada wabak COVID19 ini.


Bila Rajin, Lipat Kain Pun Boleh Jana Pendapatan. Inspirasi Cara Wanita Ini!

Jika ada antara kita beranggapan tugasan melipat kain adalah sesuatu yang membosankan, namun tidak bagi wanita ini. Tidak dinafikan kerja ini remeh, sehingga ramai suri rumahtangga mengaku diri ‘malas’ untuk berbuat sedemikian.

Menerusi facebook miliknya, beliau menjadikan melipat kain sebagai rezeki buatnya. Sungguh inspirasi!

Salam semua suri²….sy bieb, mama kpd 3 org anak perempuan..masing² umur 5y, 3y & 1y7m..dah 5thn bergelar suri rumah sepenuh masa..berhenti kerja lepas 3bln bersalin.

Start tahun lepas sy mula ambil upah lipat kain baju kt kwsn sekitar tmpt tinggal sy ni..saja suka2 buat duit jajan..isi masa lapang kt rumah sambil2 jaga anak. Ambil upah ni pun tak selalu dan bukan hari2..kalau ada yg perlukan servis, baru sy p collect baju, lipat n hantar.

Sy offer servis ni sbb pernah tertengok rancangan kt tv3..diorg offer servis lipat kain dr rumah ke rumah, collect, lipat n hantar semula..jd nya sy terinspirasi lepas tgk rancangan tu..majalah 3 klau tak silap sy..sy ni bukanlah rajin sangat lipat kain, tapi sy cuba cabar diri sy utk jd rajin..

Paling mencabar bg sy dlm servis ni adalah lipat baju budak2, dan kain baju jenis licin.. Utk baju budak2, kena cari pasangan baju n seluar kalau ianya sepasang..kalau kain baju jenis licin, sukar nak bg lipatan nya kekal elok..

Syukur suami tak halang apa yg sy buat..kalau sy busy lipat kain, suami tolong handle anak2 kalau dia ada kt rumah..sekian coretan sy, mungkin boleh jadi inspirasi buat suri² di luar sana.

Tahniah puan! Inilah yang dikatakan, nak seribu daya, tak nak seribu dalih. Inpisrasi!


Rupanya Ini Cara Yang Betul Pilih Ayam Segar,Pakar Pemakanan Ini Beri Panduan Supaya Tak Salah Beli.

Bagi memastikan masakan enak, sudah tentu kita akan akan membeli dan memilih barang yang segar termasuk buah-buahan, ikan serta ayam.

Bagi yang gemar makan ayam, ada caranya untuk memilih daging ayam yang segar. Ia bertujuan untuk memastikan masakan yang berasaskan ayam enak dimakan.

Nak tahu caranya ikuti perkongsian ini.

Sejak saya mula bertugas menyelia perkhidmatan makanan di dapur hospital di samping memberi rawatan terapi diet kepada pesakit di wad, salah satu tugasan adalah memeriksa bekalan makanan yang sampai. Antaranya adalah ayam.

Setiap pagi bekalan ayam segar akan tiba ke dapur kami dan penyelia bertugas harus memastikan bekalan mentah yang sampai memenuhi spesifikasi yang ditetapkan.

Ayam mesti segar. Tidak beku dan tidak ada bau. Dan baru disembelih pastinya.
Memastikan ayam itu elok untuk diterima pihak kami adalah satu ilmu baru yang saya tidak arif. Selalu saya main tunjuk saja ayam di pasar. Tak kisah betul segar atau tidak.

Ilmu memilih ayam ini saya belajar daripada Chef saya di dapur dan daripada penyelia perkhidmatan makanan. Mujur ada mereka yang rajin turun ilmu. Kalau tak, sampai ke tua pun tak pandai pilih ayam.

Lima tips memilih ayam segar.

1. Warna ayam.
Ayam yang kulitnya berwarna putih kemerah-merahan adalah ayam yang segar. Jika ayam itu pucat, kebiru-biruan, ayam itu biasanya telah diletakkan formalin dan di sejuk bekukan.

2. Tekstur ayam
Ayam yang segar, apabila ditarik kepaknya ke belakang akan kembali ke posisi asal. Tetapi jika ia tidak segar, kepaknya akan terkulai layu di tasik madu pastinya.

Isi yang segar apabila ditekan terasa empuk akan kembali ke bentuk asal tetapi sekiranya ditekan ia tenggelam, ayam itu ayam lama.

Ayam yang kenyal biasanya diletakkan formalin. Manakala ayam yang kelihatan bengkak biasanya telah disuntik.

3. Darah ayam
Apabila ayam yang dibeli kelihatan mempunyai banyak darahnya atau cecair berdarah. Biasanya ia adalah ayam yang telah dibekukan dan dicairkan semula. Ayam segar tidak mempunyai air berdarah yang banyak.

4. Bau ayam
Ayam yang segar tidak akan mempunyai bau yang busuk atau hanyir. Elakkan membeli ayam yang berbau hanyir.

5. Lalat
Sekiranya ada lalat yang mengurung atau hinggap pada ayam, biasanya ayam ini tidak lagi segar. Berpindah ke penjual yang lain dan elakkan membeli pada penjual yang dihurung lalat.

Selamat membeli ayam segar.
Kak Diet
Makan apa tuuu pagi ni…?

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Tanaman Makin Subur Bila Letak 4 Benda Ni, Memang Tak Terjangka!

Pening kepala memikirkan bagaimana nak suburkan tanaman? Bagi ibu-ibu yang suka berkebun dan bercucuk tanam, melihat tanaman subur menghijau dan bersih pasti terasa puas hati.

Apa lagi kala melihat kesemua tanaman ini berbuah dengan lebatnya.Baik apa jua tanaman samada sayur atau pohon bunga-bungaan, selain baja yang membantu menyuburkannya, baja organik iaitu daripada bahan semulajadi adalah bahan terbaik bagi satu-satu tanaman itu sendiri.

Apakah bahan-bahan semulajadi itu?

Rambut Manusia

Ketika memotong rambut, orang-orang tua selalu meminta meletakkan lebihan rambut yang digunting ini di bawah pokok terutama pokok pisang. Mitos mengatakan kepala menjadi lebih sejuk mungkin ada benarnya, namun fakta yang lebih tepat, rambut ternyata membantu satu-satu pokok itu jadi lebih subur.

Rambut manusia mempunyai 30 kali ganda nitrogen berbanding baja najis haiwan? Jadi jika menggunting rambut, jangan malas untuk menyumbangkan nitrogen ini dengan menaburkan rambut yang telah digunting di kawasan berhampiran tanaman anda.

Teh Sebagai Mineral

Ya ini benar. Lebihan uncang teh atau lebihan air teh jangan pula terus dibuang sama sekali. Sebaliknya simbahlah pada pasu tanaman anda. Mineral yang terkandung pada seuncang teh besar khasiatnya pada pokok dan bunga anda.
Siramlah setiap hari, hasilnya pokok akan lebih cepat berbunga.

Kulit Pisang

Kulit pisang tanpa ada tahu menyimpan khasiat yang cukup hebat dalam membantu menyuburkan tanaman. Kulit pisang kaya kalsium dan magnesium yang sangat baik untuk menyuburkan tanah. Letakkan kulit pisang di dalam pasu tanaman anda atau di atas tanah, sekitar tanaman anda agar tanaman tumbuh dengan subur. Apa yang perlu anda tahu, kulit pisang ini juga cukup mujarab bagi menyuburkan pokok tomato. Kena cuba!

Hampas Kopi

Tidak hanya teh, kopi juga memainkan peranan yang sama. Jangan buang hampas kopi sebaliknya tapiskan dan taburkan di atas tanah tanaman anda. Tanaman hiasan terutama pokok bunga amat memerlukan mineral daripada kopi ini. Lakukan ini dengan kerap.


Suami Diuji Dengan Isteri & Anak. Ujian Isteri Pula Adalah Suaminya!

Selagi hidup kita tak akan terlepas daripada berdepan dengan ujian,  sama ada diuji secara peribadi melalui pasangan mahupun anak-anak dan keluarga.

Hakikatnya Allah uji seseorang itu kerana Allah mempunyai rahsianya yang tersendiri, sama ada Allah hendak tambah iman kita atau hendak uji sejauh mana keimanan kita.

Menyentuh tentang ujian menjadi pasangan suami isteri, perkongsian daripada Mohd Ibrahim ini bagus juga untuk difahami.

“Suami itu ujian buat isteri.. isteri juga ujian bagi suami”

“Burung takkan mampu sampai ke awan kalau hanya menggunakan sebelah sayap. ”

Samalah dengan kita sebagai suami isteri. Kalau hanya sebelah pihak yang menjalankan peranan maka matlamat hubungan takkan pernah tercapai.

Jadilah seperti burung yang menggunakan kedua-dua belah sayapnya untuk terbang hingga ke awan.

Suami yang luar biasa hadirnya dari wujudnya isteri di sisi yang luar biasa.

Biasanya suami yang luar biasa, hadirnya dari isteri yang hatinya TEGUH taat pada Allah swt.

Kerana itu jugaklah, saat seorang isteri sedang menceritakan kekurangan dan kelemahan suaminya sendiri pada orang lain sesuka hati, pada ketika itu jugaklah tersingkap peribadi isteri itu sendiri bagaimana.

Isteri yang ada HARGA DIRI akan cuba jaga AIB suami sendiri serapi yang mungkin.

Dia tahu itu UJIAN atas diri dia yang Allah sedang beri. Kenapa perlu dibuka untuk diketahui oleh orang lain. Hilang KEMANISAN nya disitu.

Isteri jagalah harga diri. Jaga maruah diri.

Saat aib suamimu sendiri engkau buka, itu sama sahaja seperti engkau sedang membuka aib diri sendiri. Terserlah kelemahan diri mu sendiri.

Isteri ibarat tulang belakang suami. Jika suami mu itu rebah, bermakna engkau sendiri tidak teguh berada di belakangnya.

Sebahagian kesempurnaan kepimpinan suami yang berjaya tu ada pada dirimu wahai isteri.

Jadilah isteri yang membantu membina keteguhan suami untuk teguh pada agama.

Kerana suami itu tidak pernah akan jadi sempurna. Suami kita adalah lelaki biasa. Bukan Nabi saw yang terlampau agung peribadinya.

Lantaran mudahnya wanita masuk syurga atas ketaatannya pada suami, maka syaitan pantas membelokkan fokus dan menggoyah keazaman wanita ke arah itu.

Tak susah nak alihkan fokus wanita ini. Tanam dan semai benih ragu-ragu dan cemburu di hatinya atau cukup dengan menjentik ego dan rasa besar diri pada isteri yang kedudukannya sama atau lebih tinggi dari suaminya. Bagai api menerkam daun kering, taatnya hilang, hormatnya tiada lagi, darjat suami jatuh merudum di matanya.

Suami tak layak lagi dihormati. Segala kebaikan dilupakan, hanya kejahatan suami nampak di mata serta kelemahan merata-rata.

suami tegur – tepis
suami cadang – sanggah
suami minta – bantah
suami perintah – buat tak tahu.

Mungkin ya.. suami cuai di sana sini. Tapi ia tidak bermakna anda boleh melayaninya persis wanita ahli neraka.

Mungkin juga suami ada sejarah silam yang hitam dan cacat cela, diungkit-ungkit dan disebut-sebut pula oleh si isteri hingga menyusahkan hati dan fikiran suami, mendatangkan rasa tidak redha suami pada si isteri.

Syurgamu tetap dalam redhaNya melalui dia. Ujian suami adalah isteri dan anak-anaknya, ujian isteri adalah suaminya.

Bantulah suami jadi taat pada Ilahi melalui cerminan akhlakmu padaNya dan pada dia.

Alhamdulillah.


“Meriah Famili Dia. Kejap Je Dah Besar. Harta Tu Moga Murah Rezeki.” Naqiu Kongsi Gambar Keluarga, Cantiknya Isteri, Anak Pun Comel!

Sejak muncul juara Gegar Vaganza musim ke-6, nama Naqiu kembali meniti di bibir peminat seni tanah air. Bahkan, tawaran menyanyi diterimanya tidak putus-putus.

Wajahnya yang ‘awet muda’walaupun sudah miliki lima orang cahaya mata. Tidak hairanlah apabila ramai yang memuji cara penyanyi ini menjaga penampilan diri memandangkan usianya baru 35 tahun.

Biarpun Syawal sudah berlalu, namun kemeriahan masih dirasai. Baik orang biasa mahupun seberiti rata-rata berkongsi gambar raya sekeluarga sebagai kenangan.

Demikian juga dengan naqiu sekeluarga.Mengenakan pakaian sedondon rona hijau lumut, masing-masing nampak gembira dan ceria. Pelbagai gelagat anak-anaknya ketka sesi bergambar, yang pasti bukannya mudah untuk menguruskan anak-anak yang ramai dengan pelbagai karenah terutama sekali anak masih kecil kan.

Dalam perkongsiannya di ruangan instagram, Naqiu mengucapkan Selamat Hari Raya PKP 3.0 kepada semua terutama buat peminatnya.

Pilihan tema sekeluarga dipuji ramai lebih-lebih gelagat mereka sekeluarga.


Anak Makan Tumpah, Menjerit Rebutkan Sesuatu, Biarlah. Suatu Hari Itu Yang Dirindu!

Penat yang dirasakan kini semasa membesarkan anak-anak dengan melayan pelbagai ragam dan kerenah, terkadang hilang sabar juga dibuatnya.

Namun perlu diingat, pasti suatu masa kelak ragam dan kerenah itulah juga yang akan dirindui ibu ayah bila anak-anak telah dewasa kelak.

Ini diakui sendiri oleh pasangan suami isteri ini, bila mana berkongsi tentang apa yang dirasakan kini setelah tinggal berdua sahaja.

Bahkan di dalam perkongsiannya, turut dititipkan nasihat untuk panduan bersama.

Ini perkongsiannya.

Makan tengahari berdua tadi, tiba-tiba Tuan Haji kata rumah kami sunyi.

Saya kata, ajaklah orang datang rumah.
Buat makan-makan riuhlah sikit.

Bukan sunyi tu, dia kata.
Sunyi sebab tak ada anak-anak.

“Kan Bang, kalau masa Kakak, Abil, Saddiq kecik dulu riuhlah jugak rumah.”
“Kalau masa makan semua ada.”
…

Saya rasa begitulah juga ibu dan ayah yang sama situasinya dengan kami.

Bila sudah tinggal berdua. Saya pandang Tuan Haji, Tuan Haji pandang saya.

Untuk adik-adik yang masih mempunyai anak-anak kecil di rumah. Hargailah masa yang Allah kurnia. Kerana masa yang pergi, tidak akan kembali lagi.

Layanlah semua kerenah anak-anak dengan lapang dada. Kerana itulah yang menjadi kerinduan nanti.

Makan berebut.Makanan atau minuman tumpah, biarlah. Anggaplah itu satu hal yang biasa.

Memekik. Menjerit berebutkan sesuatu, pun biarlah. Itulah yang menghidupkan rumah tangga kita.

Suatu hari nanti, suara-suara itulah yang akan terngiang-ngiang. Dan menjadi satu alunan melodi yang lunak kedengarannya di cuping telinga.

Hari ini, mungkin Tuan Haji teringat sangat kepada anak-anak.Tak apalah, sabar sedikit sahaja lagi.

Sampai masa kami pasti pulang untuk bersatu dengan anak-anak tersayang.

The day will come.Bi iznillah


Patutlah Sweet Aje Pasangan Ini. Rupanya Isteri Saharul Ridzwan Pandai Pikat Hati Suami!

Suami selalunya kalah dengan orang yang dicintainya. Sekali isterinya yang dicintai kenyitkan mata atau membelai manjanya, terus lemah-longlai kaki mereka. Selain itu, isteri juga boleh kejutan dengan memberikan hadiah kepada suami. Hadiahkan sesuatu yang anda mampu dan dia menyukainya. Beritahu dia itu adalah hadiah kerana dia selalu membantu dan menyayangi tanpa syarat. Dia pasti akan rasa sangat dihargai.

Buktinya memang dah ada! Qaabila Deena Amir, Isteri pelakon terkenal, Saharul Ridzwan jumaat lalu telah memberi kejutan kepada Saharul dengan memberi hadiah motorsikal berkuasa tinggi. Pandai isteri Saharul pikat hati suami.

Saharul melahirkan rasa syukur dengan pemberian isteri tercinta. Sempat berseloroh katanya, “Lepas ni senang nak pergi beli barang dapur kan?”.

Sementara peminatnya memberikan ucapan sempena harijadinya dan mendoakan pasangan serasi ini bahagia ke akhir hayat.

Sumber: Instagram saharulridzwan


‘Wad Penuh, Ubat Tak Ada.’ Ibu Cerita Detik Cemas Anak Dijangkiti Influenza A.

Sekarang isu jangkitan virus influenza memang menjadi topik utama. Lebih merisaukan, bukan sahaja jangkitan ini tetapi ada kes yang melibatkan kematian dan dikatakan vaksin untuk jangkitan ini kehabisan stok.

Ekoran itu, ramai yang memilih untuk tidak berada di tempat awam, namun walaupun kita berhati-hati, virus ini yang antaranya merebak melalui udara tetap menyerang mangsa tanpa mengira usia termasuk kanak-kanak.

Begitulah perkongsian oleh seorang ibu,  Veronica Hendry Justin di laman Facebook menceritakan detik cemas setelah anaknya dijangkiti virus influenza.

Lebih mencemaskan apabila vaksin sudah kehabisan stok dan penempatan wad pesakit. Mujur beliau cepat bertindak dapat ke hospital yang masih ada kekosongan wad. Ikuti catatan detik yang mencemaskan ini.

DEMAM DENGAN SUHU TINGGI MENDADAK

13.1.2020
Balik dr sekola lexie ckp dia pening sama rasa panas badan. Mmy cek suhu ok ja, xda demam. Lpas dinner mmy tingu lexie lemah tdur ja depan tv, cek suhu nah terus 38.5 terus kasi lap2, mlm tu naik sampi pg 39.4 Lepas bagi ubat turun suhu pg 37.6 masih demam. Sampaila pagi mmy tdur2 ayam jaga suhu lexie risau juga sawan.

POSTIVE INFLUENZA

14.1.2020
Mmy risau takut lexie kena tu influenza sebab musim kan. Jd mmy call banyk klinik yg ada kit utk buat test influenza. Mau 4 klinik baru jumpa yg ada kit test tu. Yg lain semua habis. Sampi klinik Dr. cek lexie terus ckp “ini bukan influenza ni, ini tongsil dia bengkak, xda perlu cek la sy bagi ubat. Lega la mmy habis bukan influenza biarpn rasa x sedap hati. Dapatlah ubat demam, selesma, batuk, tongsil, antibiotik. Sampi rumah bagi lexie mkn semua tu ubat lpas tu tetdur dia. Masa tdur tu demam dia makin naik, tiba2 lagi muntah. Memg petang tu smpil mlm suhu lexie 39 ke ats ja. Lpas 6 jam bagi lagi ubat demam nah naik juga sampi 39.9 terus pg 40.2. Laju sy bawa pg klinik yg sama, terus Dr lain sudah hbis tukar shif kali. Tu dr cek xlama dia ckp nah Positive Influenza A. Tekejut mmy. Terus Dr ckp, kamu kena cari ubat cepat di mana2 yg ada sebab habis stok. Sebab ubat yg kmu dpt sblm ni makan pn xda akan baik, demam xda akan turun. Kena cari ubat tamiflu.. Terus mmy bawa lexie balik rumah packing baju mau bawa pg hospt.

SEMUA HOSPITAL PENUH DAH UBAT TAK ADA STOK

Mula la misi mmy call hampir semua hospitl private/govt tnya ada ubat sama bilik kosong. Semua penuh ubat pn xda. Ada yg pm/call/wasap mmy ckp ada di penang,johor, spore,n9. Tapi befikir mmy mcm mau pg hbis husband outstation sampi minggu depan. Tingu jam dkt jam 1 pagi sda,lexie pn ttdur sda. Putus asa sda mmy terus ttdur. Risau hbis banyk kes sda yg meninggal sbb ni virus bah

AKHIRNYA ADA WAD

15.1.2020
Pagi tu terus mmy bawa pg Prince Court dgn harapan ada ubat biarpn mmy tau bilik penuh. Malangnya lepas jumpa Dr.dia ckp dpt buat ini ja. Dr. tulis di slip nama2 ubat yg sy perlu cari utk lexie mkan sebab sana pn ubat habis. “Maaf pn, ini je dapat kami bantu”. Mmy ambil la slip tu keluar dgn perasaan sedih takut. Tingu lexie lemah sda, mcm2 mmy fikir terus di kereta. Mmy try lg cal beberapa hospt malangnya semua ubat hbis juga dan penuh.

Syukur bila call UITM Private Specialist Centre yg kawan sy suggest dia ckp ada 2 bilik kosong tapi siapa cepat dia dapat. Laju bah mmy drive dr Prince Court pg sana. Sampai sana Dr. cek demam 39.2. Laju kana kasi kasi drip air. Sbnarnya ubat di sana pn habis masa kami sampai tapi yg penting adala Dr. pantau lexie drpd bawa balik rumah. Lexie warded. Mlm tu nurse tu ckp sama Dr. ubat Tamiflu sampai sudah. Thanks God atas doa semua dpt juga ubat utk lexie. Mlm tu demam turun pg 37.5 demam tapi rendah sda. Mlm tu daddy sampi dr perak terus pg tempat lexie. Ringan sikit rasa bila laki ada sama2 ni.

MASIH ON DRIP

16.1.2020
Keadaan lexie masih on drip, demam masih on off tapi cergas sda sikit. Tgh hari tu mmy balik pg Klinik Taman Eshan pg cek baby bump mmy jd ddy jaga mmy jd ddy jaga lexie masa tu. Masa subuh2 ada 1 kali ja suhu dia pg 39.2 terus mmy kasi lap2 ja sama nurse bg ubat demam.

KEMBALI PULIH

17.1.2020
Xda demam,xda muntah, xda cirit birit terus Dr. bagi lexie balik. Influenza xda sudah cuma perlu continue beberapa ubat di rumah. Seksa bah duduk di hospital tu dlm keadaan mmy bawa perut lg..

PERINGATAN BERSAMA

Pesanan sy utk semua klu anak demam yg xpndi turun2 cepat2 kamu pg cek influenza test ah. Skg banyk habis sda tu . Mmy pn xpasti mana lexie kena jangkit, mgkin masa otw dr Sabah pg Kl kali. Nasib baik adik lexie xkena. Sepanjang sama2 lexie memg mmy pakai mask ja. Tdur pn pakai mask bah hbis pregnant mmy berisiko tinggi kn.

Mmy ucapkan ribuan terima kasih utk semua family dan kawan2 yg tlg mmy, dtg melawat lexie, yg dtg bawa mknan sedap terutama sup lihing c Wendy Sylvera. Thanks juga utk Latifah Zainuri yg carikan tempt utk kita, siapa2 mau cari insuran boleh contact dia ya.

Hendry Veron Jasmi Lexie Vea Hendry

#influenzaA #sharingiscaring #tqygsudibaca #tqsemuaatasdoakamu #24weekspregnant


Doktor Ni Terangkan Anak Muntah Jadi Serius Bila Ada 12 Tanda Ni. Ibu Ayah Jangan Ambil Mudah, Bahaya Padahnya!

Bilamana anak-anak tidak sihat dan mula muntah-muntah biasanya kita akan berasa resah gelisah, apatah lagi jika muntah berkali-kali. Memahami cara terbaik untuk berdepan dengan situasi ini, perkongsian info daripada seorang doktor ini sangat memberi manfaat. Jom semak.

APA NAK BUAT BILA ANAK MUNTAH?

Anak yang muntah memang akan buatkan ibu bapa resah gelisah. Nak nak pula bila muntah waktu malam dan tanpa henti.

Ok, jom kita tahu dulu kenapa kanak-kanak muntah.

Muntah biasanya disebabkan oleh jangkitan kuman di dalam sistem pencernaan kanak kanak. Kuman yang menyebabkan jangkitan ini adalah biasanya virus. Bakteria pun boleh juga cuma jarang.

Penyebab kanak kanak muntah adalah:
1. Jangkitan kuman di dalam sistem pencernaan
– biasanya akan diiringi dengan cirit birit, demam dan kurang selera makan
– akan sembuh dalam 1-3 hari.

2. Alahan kepada sesuatu makanan atau bahan
– sebab tu ibu bapa perlu cakna apa yang anak anda alah.Bukan semua alahan adalah disebabkan oleh makanan sahaja, ada juga yang alah kepada pewarna, sabun, debu yada yada yada.
– Makanan yang menyebabkan alahan adalah seperti telur, makanan laut, ayam, kekacang.

3. Keracunan
– boleh jadi disebabkan makanan yang sudah basi, makanan yang dijangkiti virus atau bahan kimia racun yang lain seperti clorok.

4. Masalah usus
– contohnya masalah jangkitan appendiks, usus terbelit atau usus bocor.

5. Jangkitan kuman yang lain
– contohnya kencing kotor, jangkitan kuman dalam telinga, radang paru paru atau yang paling takut adalah jangkitan kuman di dalam otak.

Penyebab muntah kepada bayi adalah :
1. Jangkitan kuman di dalam sistem pencernaan
2. Gastroesophageal reflux
– kandungan dalam perut terkeluar balik ke atas.
3. Alahan makanan atau bahan lain
4. Lubang botol terlalu besar menyebabkan susu masuk ke dalam mulut demgan laju dan banyaknya.
5. Masalah kongenital
– biasanya adalah congenital pyloric stenosis iaitu keadaan yang berlaku sejak lahir di mana laluan kemasukan makanan adalah sempit.
6. Intussusception
– keadaan yang dipanggil bowel telescope, iaitu di mana usus menjadi seperti teleskop ( usus termasuk masuk ke dalam usus berdekatan dengannya) menyebabkannya tersumbat.
7. Strangulated hernia
– Angin pasang bersimpul.
8. Terlebih makan atau minum.

Ok, bila kita perlu risau bila anak kita muntah?
1. Muntah yang melebihi 24-28 jam
2. Muntah yang mengandungi darah atau sedikit kehijauan (hijau ini dikhuatiri daripada bile-sejenis jus dari hempedu)
3. Muntah yang diiringi dengan demam yang tinggi ( suhu melebihi 38.5 ke atas)
4. Muntah yang diiringi dengan cirit birit yang teruk
5. Anak menjadi kurang aktif/lemah/lesu
6. Anak kurang makan dan minum
7. Tanda tanda dehidrasi:
– Mulut/bibir kering
– Menangis tapi tiada air mata
– Lesu dan nampak celaru
– Kurang air kencing ( sebab tu kena rajin periksa pampers anak 4-6 jam sekali untuk melihat air kencing ada atau tidak)
8. Nampak resah gelisah/ tak senang duduk
9. Asyik mengadu sakit /menangis
10. Ada sakit kepala atau leher menjadi kejang.
11. Perut kelihatan kembung atau keras.
12. Anda sendiri berasa risau melihat anak anda.

Jika ada tanda tanda seperti di atas, silalah bawa anak anda berjumpa doktor bertauliah di klinik atau hospital berhampiran.

Tak usahlah melengahkan masa dengan bertanya di media sosial atau di whatsapp/telegram/line/mesej. Anda hanya melengahkan masa dan memburukkan lagi kesihatan anak anda.

Setiap masalah perlu diperiksa di depan mata bukan secara maya.

Perhatikan anak anda sebaiknya. Jika mereka muntah, lihat samada mereka selesa atau tidak.
Jika anda berasa tidak sedap hati dengan kelakuan anak anda, terus bawa berjumpa doktor.

Masa adalah nyawa.

Berikut adalah langkah langkah pengawalan yang boleh di amalkan di rumah untuk mengelakkan orang lain terjangkit sama:)
1. Jangan beri ubat tahan cirit (anti-diarrhea) kepada anak anda jika bukan atas nasihat doktor. Ianya boleh membahayakan anak anda.

2. Cuci tangan anda selepas anda membersihkan anak anda.

3. Kalau boleh, jangan hantar anak anda ke sekolah atau taska atau tadika untuk beberapa hari sehingga muntah mereka sudah berhenti. Ianya takut berjangkit kepada kanak kanak yang lain.

4. Elakkan anak anak mandi kolam atau laut atau mana mana tempat mandian terbuka sehinggalah mereka betul betul pulih dari muntah atau cirit. Jangan biarkan orang lain terjangkit sama ok.

5. Jangan berkongsi barang keperluan yang sama dengan mereka.

6. Cuci dan tukar cadar atau kain lapik yang telah terkena muntah anak.

7. Pastikan mereka mandi dan cuci mulut/gosok gigi seperti biasa. Pastikan mereka kekal bersih.

Jadi, apa yang perlu dibuat untuk merawat?
Saya senaraikan dalam gambar di bawah ya

Nota kaki : Anak kita, amanah kita. Anak kita, bukan anak mereka


Hidup Itu Sukar, Dulu Tak Ada Kategori B40, M20 & T20, Ini Komen Pengurus Sumber Manusia.

Umum mengetahui tentang kisah  tular video seorang pensyarah mengeluarkan kata-kata kurang enak didengar setelah mendapati pelajarnya tidak menggunakan laptop semasa pembelajaran secara online berlangsung.

Ia menarik perhatian Pengurus Sumber Manusia ini, Marlia Ramli memberi komen mengenai kejadian ini.

HARD LIFE?

Zaman dulu tak de pun istilah B40, M20 dan T20 ni. Tak de. Akak membesar tahun 1980-an. Tidak wujud kasta dalam bentuk grouping kekayaan:

Tapi kita tahu keluarga tersebut miskin :

✅ Bila anak-anak pakai baju atau kasut sekolah koyak. Anak-anak dapat makanan bantuan pagi dan air kotak.

✅ Bila ibu bapa kayuh basikal dalam hujan hantar anak-anak ke sekolah.

✅ Bila baju raya pun biasanya tukar ulang daripada anak yang besar kepada anak seterusnya.

✅ Bila kat rumah kena tadah baldi di beberapa bumbung bocor.

✅ Bila suami berhutang gula kopi kat kedai runcit, bayar esok dengan timbangan getah yang ditoreh.

✅ Bila ibu kerap masak bubur penuh periuk letak sayur kangkung dan ikan bilis bertambah garam.

And more…
Zaman akak membesar dulu banyak indikasi kemiskinan tegar di sekeliling sahaja. Ramai!

Ada beberapa GOLONGAN KAYA iaitu.
.

1) golongan kaya yang bantu bagi duit ringgit secara percuma. Selalunya waktu tu, menteri time pilihanraya. Bawak baja, beras, hamper.

2) golongan kaya yang membantu bagi kerja cam potong rumput, bersihkan kebun, repair itu ini. Supaya golongan miskin dapat pendapatan tambahan.

3) golongan kaya yang mengabaikan, menghina malah menjauhkan golongan miskin.

Malah ada GOLONGAN MISKIN yang beberapa iaitu :
.

1) golongan miskin yang tunggu subsidi kerajaan hantar. Ulat dalam batupun boleh hidup katanya. Ada masa? Lepak kedai kopi berbual hal politik dan saban tahun tak de kisah anak baru lahir tanpa dana pendidikan.

2) golongan miskin yang menghampiri sesiapa yang menawarkan pekerjaan halal. Bekerja membanting tulang. Cari pendapatan tambahan. Pagi menoreh getah, petang kebas semak atau kerja-kerja rencah.

3) golongan miskin yang menerima takdir. Membenci golongan kaya nombor 3 yang mengecam kemiskinan mereka. Orang kaya nombor 3 dan orang miskin nombor 3 bermusuhan dan tidak bertegur sapa.

Golongan KAYA VS MISKIN begini sentiasa wujud sepanjang zaman. Hari ini pun wujud cuma dalam platform berbeza. Melalui media sosial biasanya. Malah hari ini siap ada kasta B40, M40 dan T20 bertambah memudahkan pemahaman.

Bagi anak muda,
Jika anda sedang memulakan kerjaya akak tak mengalakkan anda viral isu harian. Buat aduan rasmi kepada pihak universiti bagi sebarang kepincangan begini.

Di usia baru memulakan hidup – jika identiti anda terbongkar, ianya mungkin mempengaruhi penilaian majikan terhadap anda. Malah anak-anak muda yang komen-komen, bakal majikan mungkin sedang memerhati bagaimana anda mengawal rasa marah?

Adik-adik kusayang,
Percayalah.
Dunia pekerjaan anda bukan setakat jumpa kata-kata marah. Malah anda akan berjumpa kes rasis, sexual harassment, office politic’s dan sebagainya yang jauh lebih berat. I been there. 18 tahun. Akak tahu realiti dunia sebenar bagaimana?

Akak tak lihat pun soal B40, M40 dan T20 dalam konteks siapa lebih bagus atau sebaliknya?

Yang akak lihat adalah, dalam kategori manapun kita, apa peranan kita dalam memperbaiki mindset kehidupan? How to keep survive in this HARD LIFE?

Cara termudah dan terpantas adalah – jangan jadikan kata-kata sesiapa pun menjatuhkan anda. People’a word is totally not your problem. Buang emosi sensitif jauh-jauh dan buktikan anda sebaliknya.

Jadikan setiap yang berlaku dalam hidup sebagai sebab untuk terus berjuang. Jadikan setiap yang berlaku sebagai alasan untuk kita menggandakan usaha kita.

Itu sajalah pesanan buat yang masih muda.

Sumber: Marlia Ramli


Bantuan Hanya RM150, Adik Beradik 16 Orang, Mujur Boleh Berdikari, Akhirnya Semua Masuk Universiti. Coretan Lelaki Ini Bikin Netizen Inspirasi.

Bahagia sebuah keluarga itu pelbagai cara. Ia termasuk mempunyai adik beradik yang ramai.

Namun untuk membesarkan anak yang ramai ada cabarannya.

Ia menjadi momen yang akan dikenang dan menjadikan diri lebih motivasi.

Begitulah perkongsian saudara Mohd Yazid Islam dalam facebooknya tentang cabaran mempunyai adik beradik yang ramai.

“Saya ada 16 adik beradik seibu sebapa.
1 hingga 11 semua lelaki.
12 hingga 16 semua perempuan.”

Seterusnya ikuti perkongsian beliau.

Cabaran hidup dengan RM150

Pada tahun 1991, masa mak mengandung anak ke16 ayah diserang stroke dan lumpuh. Hilang sumber pendapatan. Tiada simpanan sebab hidup cukup-cukup makan je.

Alhamdulillah pihak masjid bagi wang ehsan setiap bulan hanya rm150.

Mak besarkan kami dan dalam masa yg sama uruskan ayah yg lumpuh dengan seratus lima puluh tu. Macam mana boleh survive? Ni semua urusan Allah..semua rezeki dari Allah

Allah bagi rezeki kepada anak-anak dalam bentuk kesedaran untuk berdikari. Walaupun masih sekolah rendah kami dah mula cari duit sendiri. Jadi buruh sementara, kutip botol dan tin aluminium untuk dijual, bercucuk tanam dan lain-lain.

Pada tahun 2001, ketika tingkatan 4, saya masih kutip kayu api untuk masak. Ada berlaku kecederaan ketika sedang memotong kayu, parang terkena kat tangan. Ada kesan parut di tangan kiri.

Makanan kami juga tidak semewah orang lain. Makan nasi tanpa lauk sudah jadi kebiasaan. Sekadar nasi campur air, garam dan sedikit gula sudah memadai. Mujur di sekolah ada Rancangan Makanan Tambahan RMT, dapatlah kami rasa makan yang sedap secara berterusan.

Walau keadaan hidup begitu susah, tidak pernah sekalipun mak berhenti berjuang mahupun mengaku kalah dalam membesarkan anak-anaknya.

Mak juga tidak berkeluh-kesah di hadapan anak-anak, biarpun beberapa kali saya melihat mak menangis mungkin kerana terlalu berat menanggung keperitan hidup.Kami anak-anak yang masih kecil ketika itu hanya boleh menahan sedih melihat keadaan emak.

Ketika itu memang tidak banyak yang boleh kami bantu, malah untuk angkat ayah yang lumpuh untuk dimandikan pun susah. Saya banyak kali menangis sebab melihat ayah yang makin lemah dan kudis di badannya makin besar disebabkan terlalu lama baring..sangat meruntun jiwa.

Nasib baik abang-abang di sekolah menengah banyak tolong dengan penuh kesabaran tetapi apabila mereka masuk universiti, tinggal kami yang kecil-kecil sahaja di rumah.

Masak dapur kayu nak jimat

Sehingga tahun 2001, kami masih memasak menggunakan dapur kayu api. Bukan tidak ada dapur gas tetapi mahu menjimatkan wang daripada membeli gas. Kalau bekalan kayu api berkurang, kami adik beradik akan masuk hutan mencari kayu api. Ketika itu tiada lagi orang kampung yang mengutip kayu api, hanya keluarga kami sahaja.

Mak pula pegang prinsip tidak akan hutang duit orang. Hidup dengan sekadar apa yang ada. Alhamdulillah, beban emak sedikit ringan apabila abang-abang di universiti mengirim duit biasiswa masing-masing untuk adik-adik di kampung. Pernah abang saya cerita, dia sanggup ikat perut semata-mata untuk hantar duit ke kampung.

Arwah ayah pentingkan solat berjemaah

Sepanjang ingatan saya, semasa ayah masih hidup dan sihat, dia tidak pernah bertanya tentang pencapaian pelajaran anak-anak, tapi ayah selalu tanya tentang solat di masjid atau tak. Arwah ayah selalu pesan, “tidak guna belajar tinggi dan pangkat tinggi tapi solat jemaah tidak dijaga”. Arwah ayah memang sangat menekankan pendidikan agama dan praktikalnya.

Walaupun kami masa masih bersekolah dan sangat sibuk dengan mencari duit tapi kami tetap ke masjid solat jemaah. Kami cuma dapat belajar ketika di sekolah sahaja kerana di rumah kami sibuk dengan kerja dan mengasuh adik-adik yang masih bayi. Namun, syukur semuanya kini cemerlang dalam pelajaran.

Alhamdulillah 1 hingga 16 berjaya semua masuk universiti.

Pesanan untuk ibubapa, bagi mendapat keluarga yang bahagia di dunia dan akhirat berilah penekanan pada pendidikan agama terutamanya solat. Anak-anak lelaki mesti dibiasakan dengan solat jemaah.

Sekarang bila tengok orang yg kutip tin dan botol di tepi jalan saya teringat keadaan saya dulu-dulu. Walaupun saya dah hidup senang dan alhamdulillah bisnes Public Mutual saya maju tapi saya tak lupa asal usul saya.

Sumber: Mohd Yazid Ismail


8 Tip Biasakan Anak Guna Carseat, Ibu Ayah Wajib Buat Langkah Ni Supaya Tak Menyesal Dikemudian Hari.

Menghantar dan menjemput anak dari pusat asuhan kanak-kanak menjadi rutin wajib ibu ayah yang bekerja setiap hari. Ketika sedang memandu, anak yang berada di sebelah tempat duduk penumpang biasanya tidak akan duduk diam dan mula bergerak bebas di dalam kereta.

Hal ini mungkin berlaku bagi anak yang tidak mahu kekal duduk di dalam carseat. Ibu ayah yang membenarkan keadaan ini kena buka mata. Cuba fikirkan nyawa anak jika apa-apa berlaku ketika pemanduan. BAHAYA! Itu yang ibu ayah kena tahu.

BIASAKAN SEJAK KELUAR HOSPITAL

“Anak-anak saya kalau masuk kereta nak balik kampung atau ke mana pun, paling lama bertahan sekitar 30-40 minit sahaja. Lepas tu memang akan lelap. Bila dah lelap maka suasana aman damai. Bolehlah borak-borak dengan isteri sekejap sebelum dia pun lelap juga.

Tak kisahlah, janji diorang dapat tidur nyenyak dan saya boleh layan rock kapak kat Sinar FM. Paling penting adalah betapa anak-anak lebih selamat ketika berada di dalam kereta dengan seatbelt terpasang kemas. Kita tak tahu apa yang bakal terjadi sepanjang pemanduan kita.

Mungkin kita dah cukup berhati-hati, tapi ada orang lain pula yang melanggar kita. Impak pelanggaran kereta ni walaupun perlahan tapi boleh buat kita dan anak-anak tercampak keluar dari kereta kalau tidak memakai seatbelt.

Kalau dah tercampak keluar, peluang untuk mati adalah lebih tinggi.

Memang benar, semuanya kuasa Tuhan, namun sebelum kita menyerahkan segalanya kepada takdir, kita harus berusaha terlebih dahulu kemudian baru bertawakal.
Usahanya ialah memastikan kereta berkeadaan baik, memakai seatbelt dan memandu dengan berhemah.

Ada yang cakap, anak saya susah lah tak nak duduk dalam carseat, nanti menjerit, tantrum dan sebagainya.

Memang tidak dinafikan yang mereka akan memberontak bagi yang tak biasa. Anak-anak saya sudah dilatih ketika hari pertama keluar dari hospital lagi, jadi tiada masalah buat mereka untuk duduk diam di dalam carseat masing-masing.

Bagi anak yang berusia 1-5 tahun dan baru hendak mula belajar menggunakannya maka ianya pasti sukar. Namun ianya tidak mustahil sekiranya kita sebagai ibu
bapa terus berusaha.

Berikut adalah beberapa tips asas yang mudah untuk dicuba.

1. Berikan yang terbaik.

Berikan anak carseat yang paling sesuai dan selesa buat mereka. Kita pun hendak duduk di kerusi empuk dan sedap untuk balik kampung maka mereka pun sama. Kalau beli yang murah tu dan rasa tak cukup empuk maka buatlah kusyen atau pelapik lain agar lebih selesa. Untuk carseat yang ada “3 point harness” ok, kalau booster seat jangan lapik sebarangan. Kalau mampu, belikan yang terbaik. Paling penting beli yang sesuai dengan umur anak.

2. Mulakan dari kecil

Seeloknya, keluar dari hospital terus masukkan dalam carseat. Jangan didukung atau diriba oleh ibu di tempat duduk hadapan. Lagi awal didedahkan dengan carseat ni maka lebih mudah.

Setiap kali hendak menyusu maka berhenti dan keluarkan baby. Dah selesai masukkan balik dan teruskan perjalanan.

3. Biasakan

Kemudian biasakan mereka dengan carseat tersebut. Biar ada rasa “ownership”. Keluar kereta angkut carseat bawa ke dalam rumah, bila dia tengok tv ke layan youtube ke, membaca ke, suruh dia duduk kat dalam tu. Biar dia betul rasa selesa dan seronok di dalamnya. Biar dia hidup dengan carseat dia tu. Takpun waktu beli terus bawak ke dalam rumah biar dia biasakan diri duduk dan bermain dengan seat tu lalu tak berasa takut atau pelik dan kekok.

Biar dia rasa carseat tu dia punya. Lekat nama dia, lekat sticker watak atau karakter kegemarannya. Biar dia bergaduh dengan adik atau abang dia mempertahankan carseat dia.

4. Kelengkapan

Sediakan kelengkapan di dalam kereta. Sediakan mainan atau bahan bacaan atau apa sahaja yang boleh melekakan mereka. Makanan dan minuman juga penting namun pastikan ianya bukan makanan yang boleh membuat mereka tercekik. Ipad atau tab juga adalah item yang melekakan mereka, namun kalau boleh elakkan. Dah terpaksa sangat maka berikan gajet tersebut.

5. Rutin Peringatan

Setiap kali masukkan anak ke dalam carseat dan pakaikan seatbelt maka ceritalah tentang kepentingan penggunaannya. Selalu tekankan yang duduk di dalam carseat dan pakai seatbelt adalah penting dan sangat merbahaya kalau tidak menggunakannya. Cakap juga yang polis marah orang yang tak pakai seatbelt.

6. Waktu rehat.

Anak-anak juga mudah merasa letih dan lenguh apabila terlalu lama di dalam carseat. Kalau memandu jauh di waktu siang, maka berhentilah setiap 2 jam dan keluarkan mereka. Kalau mereka tidur maka boleh teruskan.

Sekiranya meragam, biarkan dahulu, namun apabila tidak terkawal atau hampir muntah ketika menangis maka berhenti dan keluarkan mereka. Biar mereka bertenang dan cuba kembali.

7. Puji-pujian

Jangan lupa untuk sentiasa memuji mereka setiap kali keluar dari kereta dengan mengatakan yang mereka sudah berjaya. Katakan yang anda akan masak sedap-
sedap atau belanja mereka makan dan sebagainya sebagai reward.

8. Tiada pengecualian

Tak boleh hari ni pakai, esok tidak, lusa tidak, minggu depan baru pakai balik dan sebagainya. Walaupun pergi ke kedai yang dekat sahajapun harus menggunakannya juga. Maksudnya, setiap kali anak-anak masuk ke dalam kereta maka mereka wajib duduk di dalam carseat dan memakai seatbelt.

Tiada pengecualian. Jangan si adik di dalam carseat, si abang duduk di depan bersama ibu atau sebaliknya. Jangan sampai ada anak yang merasakan yang dia kena “double standard”.

Anak-anak kena duduk dalam car seat sehingga umur 12 tahun.

Tips asas di atas adalah rutin. Ianya perlu dilakukan tanpa selang dalam apa jua keadaan sekalipun. Jangan sekejap buat sekejap tidak. Kalau tidak rutin maka anak-anak merasakan yang ianya tidak serius dan mereka boleh “negotiate” dengan anda untuk tidak menggunakannya dengan melepaskan tantrum.

Walaupun diasuh sejak bayi menggunakan carseat, ketika umurnya 8 -16 bulan, mereka akan mula meragam dan tidak mahu duduk lama di dalam carseat. Maka tips nombor 3-7 harus dipraktikkan. Tetapkan hati dan terus mengamalkannya walaupun ribut dan badai melanda.

Namun, selepas anda berjaya melakukannya maka anda akan tahu betapa leganya dan senangnya hati anda memandu tanpa gangguan. Dapat bercinta suami isteri sambil makan jeruk Pak Ali tanpa perlu berkungfu dengan anak-anak.

Paling best nanti bila awak seorang diri, suami atau isteri tak ada pun awak boleh memandu dengan anak dibelakang tanpa gangguan.

Namun paling penting, anda telah menjadi ibu bapa yang bertanggungjawab dengan memberi keselesaan dan perlindungan yang sebaiknya untuk anak anda. Kalau
apa berlaku anda tidak akan ralat lagi kerana telah mencuba sebaiknya.

Selamat mencuba dan semoga berjaya.


Tinggalkan Kucing Ketika Bercuti, Jangan Abaikan 10 Perkara Ini Ya!

Apabila cuti sekolah yang panjang pasti ada diantara kita yang buat keputusan untuk bercuti atau paling tidak bercuti lama di kampung halaman. Bila bercuti pada tempoh yang lama, kita mula memikirkan kucing kesayangan kita yang terpaksa ditinggalkan di rumah.

Jika ada yang memilih untuk meninggalkan kucing-kucing ini di asrama kucing atau pusat peliharaan kucing, ia mungkin dianggap sebagai langkah bijak namun banyak aspek masih lagi perlu diambil kira.

Meninggalkan mereka bebas di rumah dirasakan lebih selamat kerana kucing pastinya bebas daripada dijangkiti pelbagai penyakit berjangkit. Malah kucing juga rasa lebih selesa dan bebas di rumah sendiri. Sebelum meninggalkan kucing kesayangan kita ini, ada beberapa perkara yang perlu dilakukan.

Mandikan Terlebih Dahulu
Sebelum balik pastikan kucing-kucing anda dimandikan terlebih dahulu. Menghantar ke kedai dengan pakej lengkap pembersihan mungkin lebih menjimatkan masa. Balik sahaja ke rumah, kucing anda berbau harum dan segar. Memastikan mereka bersih dan segar adalah penting supaya kucing lebih rasa selesa untuk ditinggalkan lama.

Beritahu Setiap Hari
Dua tiga hari sebelum pulang beritahulah kucing-kucing anda akan ketiadaan anda kelak. Bercakaplah dengan mereka seperti biasa dan pujuklah mereka untuk tinggal bersendirian. Mungkin ia dianggap kelakar namun kucing memahami setiap apa yang anda tuturkan. Percaya atau tidak, tanpa anda memberitahu mereka sekalipun, kucing kelihatan murung dan seperti memahami akan pemergian anda.

Makanan Guna ‘Auto Food Dispenser’
Sebelum meninggalkan kucing-kucing ini pastikan anda sudahpun mempunyai bekas makanan jenis ‘auto dispenser’, yang boleh membekalkan makanan sentiasa kepada kucing. Bila makanan berkurang, makanan akan jatuh dengan sendirinya ke dalam tempat makan. Jadi tiadalah masalah kehabisan makanan. Bekas ini penting. Kena ada. Sediakanlah makanan sepenuh-penuhnya. Biar lebih asal jangan terkurang. Begitu juga dengan air. Beli jenis yang sama, khusus untuk air.

Pasir Lebih
Selain makanan, pasir juga amat penting. Ada kucing yang kurang selesa melepaskan hajatnya apabila ada najis di dalamnya. Mereka sama seperti kita yang banyak ragam dan peelnya. Jadi sediakanlah bekas pasir lebih khusus untuk tujuan ini. Menyediakan dua hingga tiga bekas pasir yang besar adalah wajar.

Pengudaraan Tepat
Jika anda meletakkan kucing di dalam bilik tertutup, pastikan tingkap di buka sedikit. Jangan di buka terlalu luas kerana bimbang kucing keluar melaluinya. Pastikan tingkap anda ada besi pengadangnya.

Pasang Lampu
Biarkan lampu sentiasa terpasang sepanjang masa. Ini bagi mengelakkan mereka berada di dalam keadaan gelap ketika malam hari. Walaupun kucing mampu untuk ‘survive’ di dalam cahaya gelap, namun membuka lampu dirasakan lebih selamat bagi mereka.

Berikan Teman
Orang kata hidup biar berteman. Begitu jugalah si bulus kesayangan kita ini. Jika kucing anda seekor sahaja, ada baiknya anda bawa dia pulang bersama atau letakkan dia di asrama kucing. Namun jika berteman, itu tidak mengapa.

Letakkan Pakaian
Ini penting. Kucing kita terutama jenis parsi dan campuran cepat murung tanpa tuannya. Tinggalkan baju anda yang sudah dipakai bagi meninggalkan sedikit bau buatnya. Ini dapat mengelakkan rasa murung.

Ada Penghadang
Jika anda membiarkan kucing berada pada satu-satu kawasan yang luas seperti dapur, pastikan diletakkan pengadang seperti pengadang pagar. Ini bagi membolehkan kucing tidak bergerak ke kawasan lain seperti ruang tamu dan bilik. Namun jika anda meletakkan kucing-kucing ini di dalam sebuah bilik, pastikan bilik di tutup dengan rapat. Ada sesetengah kes, kucing masih berjaya membukanya dengan menolak kuat.

Mainan Tambahan
Mainan kena ada. Selain mengelakkan rasa bosan dan murung, mainan boleh membantu kucing-kucing anda bermain dengannya. Cara ini buat dia terlupa yang dia rindukan anda.


Umur 60 Tahun Tapi Nampak Macam 30-an, Rupanya Amalkan Limau Purut Untuk Naikkan Seri Wajah

Apabila berkata tentang umur, pasti ada di antara anda lebih-lebih lagi wanita yang bertungkus-lumus untuk mengekalkan kecantikan agar wajah tidak dimamah usia.

Pelbagai cara dilakukan. Ada yang sanggup berbelanja besar demi memastikan kecantikan serta keanjalan kulit terpelihara.

Baru-baru ini tular sebulah video perkongsian dari seorang wanita. Siapa sangka, wajah yang dilihat seperti 30-an ini rupanya sudah menjangkau ke usia 60 tahun.

Wanita ini turut berkongsi petua yang diamalkan untuk mendapatkan kulit yang berseri dengan hanya menggunakan limau purut sahaja
.
Lebih selesa menggunakan cara orang lama, dia tak mahu mengambil jalan mudah dengan cucuk wajah yang memerlukan kos yang tinggi.

Ini antara perkongsian daripada Kak Jue yang hanya menggunakan limau purut saja.

Tak perlu berhabisan duit untuk kekal muda dan cantik, hanya guna limau purut dah cukup untuk menaikkan seri wajah, hilangkan masalah jeragat, jerawat dan paling penting kekal muda.

Inilah cara yang digunakan oleh Kak Jue untuk naikkan seri wajah dan kekal muda walaupun berusia 60 tahun.

Caranya:
Potong limau purut dan tenyehkan di bahagian muka berulang kali.

Boleh picitkan sedikit untuk keluarkan jusnya sebelum menggosok ke bahagian muka.

Manfaatnya:
Naikkan seri wajah, buang aura negatif dan tambah keserian wajah.
Hasilnya kulit muda, nampak bersih dan berseri.

Tip: Jika ada rasa pedih pada bahagian kulit muka ketika menggosok, kena cepat-cepat basuh muka.

Info: Bagi yang ada masalah kulit sensitif, elakkan daripada menggunakan bahan ini.

Selamat Mencuba!!


Tunai Hasrat Terakhir, Pakai Jubah Konvo Di Pusara Isteri Undang Sebak Wargamaya

“Saya hanya mahu menunaikan hasrat arwah isteri yang mahu melihat saya memakai jubah konvokesyen biarpun hakikatnya dia sudah tiada di dunia ini.”

Begitulah kasih seorang suami, Erman Mahrilar. yang sanggup memakai jubah konvonya di kubur arwah isterinya.

Hati mana yang tidak sebak apabila isteri tersayang meninggal dunia sebelum sempat meraikan kejayaan suami menamatkan pengajian.

Erman, 47, berkata, isterinya, Raja Marzuin Raja Baharudin, 39, meninggal dunia pada 20 Ogos tahun lalu kerana jangkitan kuman.

Menurutnya, dia menghadiri konvokesyen pada September lalu tanpa kehadiran insan tersayangnya itu selepas menamatkan pengajian Diploma Pengurusan Pentadbiran.

“Isteri memang semangat mahu melihat saya memakai jubah konvokesyen hingga mahu menempah pakaian khas untuk dipakai pada majlis itu tetapi hasratnya tidak kesampaian.

“Sepatutnya majlis diadakan tahun lalu tetapi kekangan Perintah Kawalan Pergerakan (PKP) menyebabkannya tertangguh hingga tahun ini.”

PAKAI JUBAH DI KUBUR ARWAH ISTERI

Dia yang juga anggota Agensi Penguatkuasaan Maritim Malaysia (APMM) Selangor itu berkata, selepas tamat majlis di Shah Alam, dia segera ke kubur isteri di Bangi untuk merakam kenangan.

“Saya sangat bersyukur pihak pengurusan majlis membenarkan saya membawa pulang jubah itu. Apabila sampai di kubur saya minta adik rakam hanya untuk kenangan dan perasaan terus sebak kerana teringat kenangan kami dan hasratnya itu.

“Tak sangka juga video itu tular tetapi ia bukan untuk menagih simpati atau menunjuk kerana ia hanya untuk kenangan saya sahaja,” katanya.

Katanya, banyak kenangan yang dicipta bersama isteri walaupun hanya tiga tahun melayari bahtera perkahwinan termasuk isteri sanggup menemani mengulang kaji pelajaran dan membantunya.

“Isteri memang setia temankan saya belajar, ikut kelas dalam talian dan membuat persediaan ujian akhir sehingga jam 3.30 pagi.

“Sepanjang tempoh belajar tidak mudah untuk saya membahagikan masa kerana mempunyai tugas hakiki tetapi isteri sentiasa memberikan semangat dan banyak membantu,” katanya yang tidak mempunyai anak dengan arwah isterinya.

Bercerita lanjut, Erman berkata, selepas isterinya meninggal dunia dia sudah tidak tinggal di rumah mereka di Semenyih.

Katanya, tugas sebagai ketua bot ronda memerlukannya berada di laut selama beberapa hari dan apabila cuti dia akan balik ke rumah ibu bapanya di Alor Gajah, Melaka.

“Rumah di Semenyih hanya datang sesekali saja kerana saya masih belum kuat mahu tinggal di rumah yang banyak kenangan bersama arwah,” katanya.

UNDANG SEBAK WARGAMAYA


Santuni Dan Bahagiakan Isteri, Itulah Kunci Kebahagiaan. Peringatan Untuk Rumahtangga Kekal Till Jannah!

Isteri itu bagaikan surihati suami. Usahlah disakiti tapi disayangi. Isteri bukan untuk dijadikan hamba tetapi harus disantuni.

Begitulah sebagaimana perkongsian ini. Semoga suami-suami santuni isteri dengan berhikmah.

IKUTI PERKONGSIAN INI.

Makan minum, tempat tinggal dan pakaian tu bukan “EHSAN” seorang suami terhadap isteri…

“Bersyukur la aku dah bagi makan, minum, tempat tinggal semua tu, itupun kau nak aku tolong kau buat keje2 rumah lagi? Itupun kau nak sekat kebebasan aku utk keluar buat apa yg aku nak buat?”

“Kau ni isteri yg tak tahu bersyukur…”

Isteri kita ni bukan hamba, bukan pengemis…kedudukan isteri bukan dibawah tapak kaki suami, tapi disisi suami…

Makan minum, tempat tinggal semua tu, tanggungjawab suami…hak isteri…maka nak xnak, klu kau kawin dgn mana2 perempuan, kau kena bagi smua ni sbb ini HAK DIA dan TANGGUNGJAWAB KITA…

Jgn ingat, bila dah bagi semua ni, kita boleh buat sesuka hati, layan sesuka hati…dia urus rumahtangga, dia besarkan anak2, semua dia buat seorang diri…memg dia tak mintak cerai, tapi itu tak bermakna dia bahagia dan suka dgn cara layanan kita…

Dia taat suami sebab itu perintah Allah s.w.t…

Bila dah serba serbi isteri buat, maka suami buat apa? End up, isteri ja ke syurga, suami masuk neraka sbb dia tak berbuat baik dgn isteri…

PERANAN SUAMI

Allah perintahkan suami utk layan isteri dgn makruf…Rasulullah s.a.w juga ada berpesan bahawa, “Sebaik-baik kalian adalah yang paling baik kepada isterinya…”

Berbuat baik pada isteri itu PERINTAH ALLAH s.w.t dan SUNNAH RASULULLAH s.a.w…Maka siapa kita utk tidak mengikut perintah ini dan tidak mengamalkan sunnah tersebut…?

Renung-renungkan…

Kredit: Firdaus Syakirin


“Tak Mengapa Tak Dapat Jemaah Di Masjid, Mungkin Allah Nak Kita Bersama Keluarga.”  Sebak & Menyentuh Hati Ucapan PM!

Bersempena Bulan Ramadan yang bakal disambut oleh umat Islam esok, Perdana Menteri, Tan Sri Muhyiddin Yassin dalam satu perutusan khasnya meminta semua rakyat meneruskan usaha memerangi virus Covid-19.

“Ramadan kali ini tak kurang istimewanya. Malah bagi saya ia lebih istimewa buat kita semua. Sejak lebih sebulan yang lalu, kita berjihad melawan covid 19. sepertimana ibadat puasa, kita dikehendaki berjihad melawan hawa nafsu. Kita lalui satu tempoh yang banyak menguji kesabaran dan daya ketahanan kita.

Kita masih belum menang dalam perang menentang COVID 19. Tetapi saya yakin insyaAllah kita akan menang. Yang penting ialah jihad dan istiqamah. Sempena bulan Ramadan yang mulia ini, tingkatkan jihad kita memerangi COVID 19. Teruslah istiqamah
dengan usaha kita.

“Tak mengapa Ramadan kali ini kita tak pergi ke bazar Ramadan. Tak makan nasi beriyani, murtabak atau juadah kuih-muih yang kita suka. Yang penting kita selamat daripada wabak COVID 19. Kita lihat secara positif. Mungkin inilah peluang yang Allah berikan kepada kita untuk mengamalkan sebenar-benar ibadah puasa. Kita berbuka puasa dan bersahur sekadarnya. Makan masakan isteri kita dan tidak membazir. Kalau masakan tak jadi pun tak apa. Boleh post dalam grup Facebook ‘Masak Apa Tak Jadi Hari Ni’.” ujar perdana Menteri lagi.

Dalam pada itu, Perdana Menteri turut meinta rakyat untuk sama-sama berdoa ke hadrat Allah s.w.t, mudah-mudahan di akhir jihad melawan COVID 19, kita juga akan diberikan kemenangan, kesihatan dan keselamatan daripada wabak penyakit ini.

“Tetapi, pengorbanan yang anda lakukan ini telah membuahkan hasil. Pertamanya, anda dan keluarga terselamat daripada jangkitan COVID 19. Keduanya, anda juga menyelamatkan orang lain daripada terkena jangkitan. Ketiganya, anda semua menyumbang kepada usaha membendung penularan wabak COVID 19 dalam masyarakat dan negara kita.

Hari ini, kes-kes baharu COVID 19 telah berkurang dengan ketara. Daripada ratusan kes baharu setiap hari di awal perintah kawalan pergerakan dilaksanakan, Alhamdulillah pada hari ini kita bersyukur kerana kes-kes baharu telah menurun kepada puluhan kes sahaja.

InsyaAllah, dengan usaha-usaha yang sedang giat dilakukan oleh para frontliners kita, dan disiplin anda semua mematuhi PKP, kita akan dapat mengurangkan lagi kes-kes baharu COVID 19 ke tahap yang paling minima, dan membendung sepenuhnya penularan wabak ini,’ jelas beliau lagi.

“Kita boleh berjemaah di rumah bersama keluarga… Jika tidak sekarang, bila lagi…”
Tak mengapalah kita tak dapat mendirikan solat terawih secara berjemaah di masjid. Mungkin ini peluang yang Allah s.w.t. berikan kepada kita untuk berjemaah bersama keluarga di rumah.

“Jika tidak sekarang, bila lagi. Kita jadi imam, anak dan isteri jadi makmum. InsyaAllah, ganjaran pahala dan barakah yang kita terima tidak kurang besarnya.

“Mudah-mudahan dalam bulan Ramadan ini yang mulia ini akan membawa rahmat kepada kita semua. Banyakkan berdoa kepada Allah, mohon pertolongan daripada-Nya, insyaAllah kita semua akan dilindungi daripada sebarang musibah, amin ya rabbal alamin,” kata Perdana Menteri lagi.

#SyukurBersama


Wanita 25 Tahun Ke Atas Boleh Masuk Arab Saudi Tanpa Mahram. Kena Baca Ni Jika Nak Ke Tanah Suci!

Syarat wajib bagi wanita yang ingin mengerjakan haji  mestilah Islam, baligh, berakal, merdeka,  berkemampuan serta mendapat keizinan suami atau wali.

Mereka juga mestilah tidak berada dalam edah. Selain itu, seseorang wanita itu juga perlu ditemani suami atau mahram atau teman wanita yang dipercayai.

Namun baru-baru ini, jurucakap Suruhanjaya Pelancongan dan Warisan Kebangsaan Arab Saudi (SCTH) menyatakan, wanita yang berusia 25 tahun ke atas kini dibenarkan masuk ke Arab Saudi tanpa mahram. Sebaliknya, mereka boleh berbuat demikian dengan menggunakan visa pelancong .

Arab News di dalam laporannya ada menyebut, kebenaran tersebut tidak termasuk wanita berusia 25 tahun ke bawah kerana mereka perlu ditemani ahli keluarga atau mahram untuk ke negara itu.

Ketua Pengarah, Jabatan Pelesenan SCTH, Omar Al-Mubarak, berkata:  visa pelancong akan berfungsi sebagai dokumen masuk tunggal dan ia sah selama 30 hari.

“Visa ini merangkumi mereka yang sudah berada di Arab Saudi, termasuk yang bekerja, melancong, menunaikan haji dan umrah,” katanya.

SCTH berkata, peraturan membabitkan pengeluaran visa pelancong itu akan diumumkan sebelum berakhir suku pertama tahun ini.

“Peraturan eksekutif membabitkan pengeluaran visa itu sedang dimuktamadkan.

“Jabatan Teknologi Maklumat SCTH juga sedang membangunkan sistem elektronik bagi mengendalikan pengeluaran visa pelancong ini dengan kerjasama wakil Pusat Maklumat Kebangsaan dan Kementerian Luar,” kata Omar kepada Arab News.

Sementara itu, pelaksanaan sistem visa pelancong sepanjang 2008 hingga 2010, berjaya menarik lebih 32,000 pelancong mengunjungi Arab Saudi.

Ketika ini, prosedur pengeluaran visa itu dikendalikan beberapa syarikat pengendali pelancongan yang diberikan lesen oleh SCTH, ia bagi menaik taraf sistem visa pelancong sedia ada bagi membolehkan orang ramai meneroka destinasi baharu pelancongan di Arab Saudi.

sumber: Mstar


Dapat ‘Arahan’ Bunuh Untuk Jadi ‘King’, Kanak-Kanak 5 Tahun Maut Ditetak Bapa Sendiri!

Tragis. Demikian yang boleh dikatakan apabila membaca kisah seorang kanak-kanak lelaki berusia lima tahun maut ditetak bapa kandung sendiri.

Mangsa ketika itu sedang tidur bersendirian di rumah didiami keluarga itu di Flat Puchong Permai, kira-kira jam 5.45 petang semalam.

Suspek yang bekerja sebagai Anggota Rela turut berada di rumah berkenaann. Menurut Ketua Polis Daerah Subang Jaya, Asisten Komisioner Mohamad Azlin Sadari berkata, mangsa  cedera ditetak sebanyak tiga kali di bahagian kepala dan pergelangan tangan kanan disahkan meninggal dunia di lokasi.

Pihak polis awalnya menerima panggilan orang awam mendakwa terdapat seorang kanak-kanak terjatuh dari tingkat empat pangsapuri kos rendah berkenaan dalam keadaan berlumuran darah.

Sepasukan polis ke lokasi mendapati mangsa dipercayai ditetak bapanya menggunakan parang.

“Hasil siasatan awal bapa mangsa dipercayai mengalami halusinasi sebelum bertindak sedemikian.

“Suspek mengaku dapat ‘arahan’ bunuh anaknya untuk jadi ‘king’,” katanya mangsa merupakan anak tunggal.

Beliau berkata, suspek dipercayai peminum ketum tegar dan mempunyai satu rekod lampau bersabit kes Seksyen 15(1) Akta Dadah Berbahaya 1952.

“Ujian air kencing dapati suspek positif dadah jenis Methamphetamine (syabu). Suspek ditahan di tempat kejadian, parang dipercayai digunakan dalam kejadian ditemui dalam rumah.

Sumber: Sinar Harian


Tiga Bulan PKP, Keluarga Ni Makeover Rumah Ibu Ayah Di Kampung. Guna Barang Apa Yang Ada. Hasilnya Superb!

Tidak dinafikan, melakukan ubahsuai dekorasi atau makeover mampu membuatkan mood isi rumah kelihatan lebih luas, tenang dan ceria. Lebih-lebih lagi jika nak meraikan hari raya. Seperti perkongsian Mcyah Joanjett ini dan adik beradik serta ipar duai sepakat untuk mengubahsuai dekorasi rumah ibu yang didiami selama tiga bulan sejak PKP. Hanya mengunakan barang apa yang ada, hasilnya memang superb dengan kerjasama semasa melakukan ubahsuai dekorasi rumah ibu ayahnya ketika di kampung.

IKUTI PERKONGSIAN INI.

Gara-gara PKP, hampir 3 bulan stay rumah mak kat kampung. So terjadi lah macam ni. Alhamdulillah selesai decoration rumah mak. Letih weiii.. aku rasa aku beranak awal taw.

Raya sakan lah mak ayah tahun ni. Mak suka tema classic warna-warna kayu. Rumah dia mostly perabot kayu.

SEBELUM

SELEPAS

SEBELUM

SELEPAS

SEBELUM

SELEPAS

SEBELUM

SELEPAS

SEBELUM

SELEPAS

SEBELUM

SELEPAS

So aku just adjust buat tema modern wood. Tema kayu tapi moden. Cat rumah touch up balik color putih. Langsir tukar kepada elemen coklat tua dan muda. Untuk dapur, just cat balik kabinet jadi color putih dan tampal wallpaper atas mozek supaya dapur nampak luas dan tak sarat. Semua perkakas guna perabot sedia ada dalam rumah, hanya tukar kedudukan dan susunan. Yang beli baru cuma langsir, karpet dengan pokok hiasan tepi tv.

Simple but nice. Sejuk mata memandang. Janji rumah nampak lega dan luas. Sesuai dan selesa lah untuk keluarga besar yang ramai anak cucu cicit camni.

KEMERIAHAN RAI RAMADAN

Dah ramai2 berkumpul berbulan-bulan, makan beramai, puasa beramai, berbuka beramai, bersahur beramai, terawih beramai, moreh beramai, haaa apa kata jom deco beramai. Nasib baik semua sporting dan bersepakat bagi kerjasama.

Terima kasih kepada suami, adik beradik dan ipar duai yang sudi beri kerjasama siang malam bertukang sampai 3-4 pagi. Tak lupa juga pada anak-anak saudara semua yang sibuk membantu dan kacau sama banyak.

Tq PKP, kalau tak ada pkp tak jadi sume ni sebab balik rumah mak kejap-kejap je. Mak ayah happy betul tengok transformasi rumah dorang. Semoga kita adik beradik beroleh keberkatan asbab gembirakan hati orang tua.

Love maa dan ayah


Tak Boleh Buruk Namakan Ibu Nak Buat Anak Takut, Kena Bina Imej baik.

Mendidik anak adalah suatu cabaran buat ibu bapa. Begitu juga dengan tingkah laku dan percakapan ibu ayah.

Seterusnya ikuti perkongsian ini.

Tak boleh buruk-burukkan nama ibu!
Tak sihat, amalan begini seperti nak “seeding” idea jahat untuk anak tak suka pada ibu sendiri.

“Kemas cepat nanti ibu marah!”
“Jangan buat sepah ibu buang mainan nanti”

Kita dengar macam tak bahaya cakap begini tapi bagi anak kita yang setahun jagung ni.
Kata buruk adalah kata buruk, apa sahaja yang dia dengar akan di ambil serius sekali.

– Anak kemas mainan bukan sebab nak kemas tapi sebab takut ibu marah.
– Anak tak buat sepah bukan sebab nak bersih tapi sebab takut mainan kena buang dengan ibunya.

Dalam otak anak tertanam idea “ibu jahat!”
Sebab apa ibu jahat, sebab ayah cakap begitu. Huh!
Sejak tahu perkara ni memang saya dah ubah 360 darjah cara saya bercakap.

Apa sahaja yang negatif saya ubah jadi positif, semoga terlindung la otak anak-anak dari idea yang jahat-jahat.
Daripada guna nama pasangan, saya memilih puji dan tanam idea baik-baik pada anak-anak.

“Kakak rajin kemas, sebab tu mama suka”
“Adik lepas main simpan mainan tau, adik sayang mainan”
Simple.

Imej baik seorang ibu terjaga, anak-anak pun makin sayang dan makin mudah patuh pada ibunya.
Wallahu A’lam,


“Nikmatnya Kurniaan Allah Kepada Perempuan Mampu Mengandung, 9 Bulan Itu Paling Indah- Kapsyen Erma Fatima Buat Netizen Sebak!

Keterujaan si kakak apabila adik bongsu mereka bakal menimang cahaya mata cukup terserlah dalam perkongsian video di instagramnya.

Selain daripada terhibur dengan gelagat lucu Erma Fatima, Datin Paduka Umie Aida  dan tetamu yang hadir, pengikut laman Instagram turut tertarik dengan pesanan dari Erma menerusi kapsyennya dalam nada bergurau sempat menyelit ‘nasihat’ buat adik iparnya.

Pelakon drama Mak Cun ini seolah-olah memberi peringatan kepada adik iparnya yang juga merupakan suami kepada Betty iaitu Ardy Damis.

Dalam pada itu, pengikut Pengarah dan Pelakon tersebut turut menulis komen dan pandangan mengenai kapsyen yang ditulis Erma itu.


Amiel  Masuk Tahfiz Sebab Nak Bantu Ibu Dan Ayah ke Syurga Firdaus.” Itu Antara Isi Kandungan Surat Terakhir Mangsa Kebakaran Pusat Tahfiz.

Semalam pertemuan terakhir buat ibu tabah ini. Siapa sangka itulah kali terakhir dia dapat menatap, bercakap dan memeluk anaknya. Hari ini, anak syurga itu sudah kembali kepada Yang Maha Pencipta.

Amiel Asyraf Abdul Rashid, 11, salah seorang pelajar tahfiz Darul Quran Ittifaqiyah, Kampung Datuk Keramat yang terkorban dalam kebakaran pagi tadi sempat memberi ibunya surat semalam.

Norhayati Khalid, 42, berkata anaknya memberikan surat itu kepadanya ketika menemuinya di pusat tahfiz itu.

“Saya bawakan makanan kegemaran dia, nasi goreng Pataya. Sebelum balik, dia beri saya surat,”

 “Antara kandungan surat itu, dia mahu menolong masukkan saya ke syurga dan minta maaf, jika ada salah dan silap,” katanya. Kandungan surat tersebut berbunyi,

“Ibu dan ayah Amiel minta maaf kalau ada buat salah apa-apa.

“Ibu ayah Amiel sayangkan ibu dan ayah. Terima kasih ibu dan ayah kerana menjaga Amiel selama ini.

“Amiel tak tahu macam nak balas jasa budi ayah dan ibu hanya ini saja yang Amiel mampu masuk ke tahfiz untuk menolong ibu dan ayah untuk masuk ke syurga Firdaus.”

#TahfizTerbakar: Amiel nak bantu kami masuk syurga – IbuKUALA LUMPUR, 14 Sept: "Ini sahaja yang Amiel mampu, masuk ke tahfiz untuk menolong ibu dan ayah untuk masuk ke syurga Firdaus."Ungkapan itu adalah impian mangsa kebakaran di pusat tahfiz Darul Quran Ittifaqiyah di Jalan Keramat Ujung, Amiel Asraf Abdul Rasid, 11 dalam surat terakhir yang ditulis mangsa untuk ibunya.Ibu mangsa, Norhayati Khalid 42, berkata beliau sempat berjumpa anak bongsunya dari empat beradik itu semalam, dan menerima surat yang ditulis anaknya itu."Antara isu kandungan surat itu ialah – Ibu dan ayah Amiel minta maaf kalau ada buat salah apa-apa."Ibu ayah Amiel sayangkan ibu dan ayah. Terima kasih ibu dan ayah kerana menjaga Amiel selama ini."Amiel tak tahu macam nak balas jasa budi ayah dan ibu hanya ini saja yang Amiel mampu masuk ke tahfiz untuk menolong ibu dan ayah untuk masuk ke syurga Firdaus."Menurut Norhayati, Amiel sebelum ini menuntut di sebuah sekolah tahfiz di Kelantan, dan baru berpindah ke Tahfiz Ittifaqiyah tiga bulan lepas.Amiel merupakan antara mangsa yang meninggal dunia di tempat kejadian.

Tambah Norhayati, dia ke lokasi kejadian selepas mendapat panggilan pada jam 6 pagi mengenai kejadian tersebut.

“Bomba memaklumkan mungkin Amiel adalah seorang daripada mangsa kerana dia berada di katil tengah bilik yang terbakar,” katanya.

Kebakaran tersebut telah meragut nyawa seramai 22 orang pelajar tahfiz dan dua orang warden.

sumber: myMetro


Kreatif! Guna Bakul Murah Buat Rumah Kucing. Mudah Dan Jimat!

Buat mereka yang memiliki si bulus tentu mencari rumah kucing untuk memudahkan membawanya ke mana-mana.

Rumah kucing ni jika beli memang agak mahal harganya. Menarik pula dengan perkongsian lelaki ini, Muhamad Zaidey menunjukkan cara penyediaan rumah kucing.


Nak Anak Membesar Sihat & Bertenaga waktu Pandemik, Pilih Susu Yang Sesuai.  Ini Sebabnya Ibu Bapa Kena Tahu!

Suasana pembelajaran dan kehidupan sekarang yang membuatkan anak-anak terkurung dan hanya belajar secara online akibat Covid-19. Lebih-lebih lagi anak-anak tertekan dengan situasi pembelajaran di rumah selain  tidak dapat bergaul  bebas seperti sebelum ini.  Tekanan ini sedikit sebanyak membuatkan minda serta emosi anak-anak terganggu.

Bukan setakat emosi anak-anak yang perlu kita jaga, kita juga perlu memastikan perkembangan sistem imun kanak-kanak yang sihat. Sistem imun yang kuat dapat mengurangkan risiko dijangkiti penyakit. Bercakap tentang nutrien utama yang dapat membantu menyokong fungsi imun yang baik , pengambilan makanan yang mengandungi Vitamin C, Zat Besi, Zink, Vitamin A, dan Vitamin E adalah penting.

Jenis-jenis makanan yang mempunyai nutrien-nutrien penting ini seperti bawah:

Manakala untuk memastikan anak-anak fokus ketika  belajar di rumah, nutrien utama yang boleh membantu termasuklah Asid Folik, Vitamin B, Zat Besi dan DHA. Nutrien-nutrien ini membekalkan tenaga dan menyokong perkembangan sel-sel otak yang sihat.

Berikut adalah senarai makanan yang kaya dengan nutrien yang boleh membantu menyokong perkembangan kognitif mereka yang sihat:

Pertumbuhan badan yang sihat juga sangat penting untuk kanak-kanak. Tahukan ibu bapa  semua dengan membina kepadatan tulang pada waktu kanak-kanak boleh membantu mengurangkan risiko masalah tulang dalam masa dewasa.

Nutrien-nutrien seperti Kalsium,  Magnesium, Fosforus dan Vitamin D adalah penting untuk tulang dan gigi yang kuat. Selain itu, Protein dan Zink juga memainkan peranan penting dalam pertumbuhan, terutamanya Protein yang juga merupakan blok binaan asas tubuh badan bukan sahaja dari segi pertumbuhan, tetapi juga dalam perkembangan mental.

Contoh makanan sumber nutrien pertumbuhan yang baik seperti di bawah:

Dalam situasi norma baru kini, anak-anak perlu kekuatan fizikal, emosi serta minda untuk menyesuaikan diri. Peranan kita sebagai ibu bapa adalah untuk membantu anak-anak membesar dengan baik dalam musim pandemik ini.

Dengan situasi sekarang di mana bukan sahaja anak-anak belajar secara online, bahkan ada ibu bapa yang bekerja dari rumah. Justeru, kena bijak membahagikan masa antara kerja dan keluarga. Pastikan anda menyediakan makanan berkhasiat  bagi memastikan anak-anak mendapat semua Vitamin dan Mineral yang mereka perlukan untuk memenuhi perkembangannya.

Susu adalah salah satu sumber makanan yang mengandungi pelbagai Vitamin dan Mineral penting untuk mengekalkan kesihatan keseluruhan. Tahukah anda, Garis Panduan Diet Malaysia 2020 sarankan pengambilan susu dua kali sehari dan juga menyatakan bahawa susu merupakan sumber makanan yang mengandungi hampir kesemua nutrien yang diperlukan oleh tubuh badan kita. Justeru, ia perlu diambil dengan secukupnya oleh semua orang terutamanya kanak-kanak yang tengah membesar.

Dengan  Susu NESPRAY Penuh Krim, anda tak perlu bimbang lagi, selain berkhasiat dan sebagai satu-satunya susu penuh krim dengan 15 Vitamin dan Mineral*, ia juga lazat dan berkrim, dan mudah disediakan. Masukkan Susu NESPRAY Penuh Krim ke dalam diet harian anak anda untuk membekalkan Vitamin dan Mineral penting yang mereka perlukan.


Jangan Salah Pilih! Ini Rupanya 15 Tumbuhan Yang Sesuai Di Hias Dalam Rumah. Barulah Segar Rumah Anda

Setiap orang mempunyai citarasi tersendiri untuk menghias rumah. Ada yang suka meletakkan anak patung, mempamerkan koleksi yang dikumpul dan ada juga yang suka meletak bunga atau pokok untuk memberikan mood hijau dia dalam rumah.

Bagi anda yang sukakan tumbuhan, adalah lebih baik anda meletakkan  tumbuhan hidup dalam menghias rumah anda.  Selain kos yang dikeluarkan murah, ruang rumah anda juga akan lebih segar dengan kehadiran tumbuhan hijau ini.

Bangun dan menghu]irup udara pagi dengan ditemani tumbuhan hijau ini dalam membuatkan mood kita lebih segar dan gembira. Malah kehadiran tumbuhan hijau dalam rumah umpama menjadikan hidup anda lebih bahagia apabila turut menyemai benih dan membaja bagi memastikan tumbuhan ini segar setiap hari.

Momen menyiram pokok ini adalah suara yang sukar digambarkan. Jangan terkejut bila ada rakan-rakan yang bercerita mengenai pokok mereka malah ada yang ‘bercakap’ dengan pokok setiap hari.

Berbalik pada hiasan pokok yang anda hiaskan di rumah, tidak kira sama ada di ruang tamu, bilik mahupun dapur. Ianya harusnya sesuai dengan jenis tumbuhan. Anda harus tahu jenis pokok yang sesuai untuk diletakkan di ruang rumah anda bermula dari ruang tamu hinggalah ke bilik air.

Berikut adalah 15 pokok yang sesuai diletakkan di dalam setiap bilik rumah anda. Mari lihat satu persatu.

1. Ruang Tamu

1. Dracaena Reflexa – Pokok ini membantu membersihkan udara yang tercemar dengan toksin seperti benzol dan formaldehyde (bahan kim1a yang tidak berwarna, mudah terb4kar dan memiliki aroma yang taj4m).

2. Chlorophytum – Lebih dikenali sebagai spider plant yang membantu menyegarkan udara semula yang tercem4r akibat asap rk0k atau asap kenderaan.

3. Benjamin fig – Pokok ini berfungsi membersihkan udara yang terce mar akibat trichloroethylene (bahan ki mia yang terdapat dalam gam dan pencuci karpet), phenol dan benzol.

2. Bilik Tidur

1. Sansevieria Trifasciata – Dikenali sebagai pokok Lidah Jin membebaskan oksigen pada waktu malam dan juga membersihkan udara yang dice mari tok sin. Pokok ini juga membantu anda mendapatkan tidur yang berkualiti dan amat sesuai untuk mereka yang menghi dap ins0mnia.

2. Spathiphyllum – Pokok ini dengan mudah menyerap tok sin dari kawasan perumahan atau perindustrian seperti benzol, ammonia dan acetone. Letakkan pokok ini terutama selepas anda melakukan pengubahsuaian atau penghiasan bilik tidur anda.

3. Phalaenopsis – Pokok orkid Phalaenopsis bukan sahaja mencantikkan ruang bilik anda serta meningkatkan aura rom4ntis tetapi membebaskan oksigen pada waktu malam dan membersihkan udara yang bertok sin.

3. Bilik Anak-anak

1. Coffea – Pokok kopi sebenarnya bagus sebagai penapis semula jadi yang membersihkan udara yang terce mar dengan tok sin.

2. Hibiscus – Pokok Bunga Raya, bukan sahaja terkenal sebagai bunga kebangsaan Malaysia malah pokok ini membantu menyegarkan udara dan melancarkan pernafasan.

3. Cyclamen – Pokok ini boleh membantu menghilangkan keletihan kronik, insomnia, kereng saan dan kemurungan.

4. Dapur

1. Aloe – Pokok Lidah Buaya membersihkan udara yang terce mar dengan t0ksin seperti benzol dan formaldehyde.

2. Stephanotis – Pokok melur yang berwarna putih berseri ini membantu meningkat udara segara di dapur.

3. Saintpaulia – Pokok ini cukup sempurna untuk menakutkan semut daripada masuk ke dapur anda.

5. Bilik Air

1. Lady Palm – Pokok ini membantu membersihkan udara yang dic3mari ammonia yang digunakan untuk membersihkan bilik mandi bersama pencuci yang berbeza.

2. Chinese Evergreens – Pokok ini mempunyai kebolehan unik untuk tindak balas terhadap wap ki mia berba haya. Sangat sesuai diletakkan berdekatan dengan tempat mandi.

3. European Ivy – Pokok ini mempunyai kemampuan untuk menyerap k4rbon diok sida yang lebih baik berbanding pokok-pokok yang lain. Pokok ini juga membantu membersihkan udara yang terce mar dengan tok sin.

Sumber: Elite Readers

[TIPS]


Berlengah Bawa Anak Ke Hospital, Dr Ni Kongsi Pengalaman Peribadinya!

Menjalani kehidupan yang sibuk untuk mencari rezeki, tidak dinafikan turut terkesan telah membataskan masa untuk ibu ayah hari ini memberi lebih tumpuan kepada anak-anak. Hinggakan bila anak kurang sihat, tidak sempat pula dibawa ke klinik untuk mendapatkan rawatan dengan kadar segera. Bahkan boleh berlanjutan beberapa hari barulah ada masa untuk ke hospital atau pun klinik.

Hal yang sama terjadi pada keluarga Doktor Farhana Ibrahim atau lebih mesra membahasakan dirinya sebagai Kak Hana di akaun fbnya. Ikuti perkongsian daripadanya ini dan semoga dapat dijadikan iktibar dan panduan untuk ibu ayah dalam melihat kepentingan membawa anak ke klinik lebih awal sebelum penyakit tersebut menjadi serius pula.

Ini perkongsiannya.

IBU-IBU WAJIB BACA. JANGAN ULANGI KESILAPAN SAYA

Dulu, masa Kak Hana still keja gomen, ada satu peristiwa yang Kak Hana masih ingat sampai saat ni.

Satu masa tu, anak-anak demam berjemaah. Iffah 37.7 je, tapi Irfan dan Irsyad konsisten sampai 39 dan lebih 40 degree. Melepek dan lembik je. Irsyad hanya nak breastfeed, makan takda selera.

Tapi disebabkan Kak Hana ni seorang yang sangat berdedikasi lagi berwibawa, Kak Hana memang akan fikirkan colleague lain. Nanti kalau aku EL, tak cukup MO, patient kena tunggu lagi lama, kesian depa, etc etc.

Memula ingatkan lepas 3 hari, demam anak-anak akan reda, tapi Kak Hana silap. Hari ke5 masih tinggi. Dapat pulak pakej selsema batuk bagai. Satu minggu tu, malam-malam pun anak-anak batuk teruk. Perlukan gas MDI salbutamol malam dan pagi. Banyak malam kami anak beranak tak tido lena.

Seingat kak Hana, 4 hari Kak Hana datang lewat ke klinik, antara 8.02am – 8.07am. Punch card memang merah. Tapi walaupun lambat dan muka macam zombie sebab seminggu tak rehat, Kak Hana still usaha jugak untuk datang kerja. Kalau boleh tak nak ambik EL dan menyusahkan orang lain walaupun anak-anak kat rumah lebih perlukan umminya. Sob sob 😭

Kak Hana memang dah plan nak bawak anak-anak ke klinik ambik darah, takutlah denggi ke apa, tapi asyik tak sempat je. Dr tak cukup la, patient terlalu ramai la, macam-macam halangan.

Jumaat last day minggu tu, Kak Hana accident. Disebabkan banyak hari tak tido lena, Kak Hana jadi macam mental block. Dah nampak tembok besar depan mata, tapi Kak Hana jadi BLUR tak tau nak tekan pedal brek macamana. Dan akhirnya Kak Hana dan pakcik Serena gedegang bercium dengan tembok besar.

Ya Allah. Rupanya mental block ni memang betul-betul wujud ek? Cemana agaknya Kak Hana boleh lupa pedal brek yang mana? Padahal setiap hari bawak keta yang sama gi keja kot!

Dah accident pun, PEGI JUGAK KEJA!!! Dengan keta kemek tu pegi jugak klinik.
BAGUS TAK KAK HANA NI!!!??? Tolonglah cakap BAGUS! Hahahaha

Untung tau sape dapat ai jadi pekerja, memang sejenis tak bagi alasan! Accident pun tak EL. Sebab tu jugaklah Kak Hana memang susah skit nak bagi MC kat orang yang sakit-sakit manjalitis ni.

Ok sambung cerita. Akhirnya, weekend baru kami dapat bawak anak-anak ke hospital.

Rupanya, masa tu Irsyad dah sangat teruk. Nafas dia laju, dada dia berombak. Berat turun banyak. Nangis pun tak keluar air mata sangat. Suara sayup-sayup je dengar masa pasang jarum.

Oksigen dalam badan dah tak cukup, SPO2 tinggal 89-91%.

Paru-paru penuh dengan creps dan ronchi. Tanda saluran pernafasan dah collapse dan sempit.

X-ray sebelah kanan dah putih (sepatutnya paru-paru yang sihat warna hitam kalau xray)

Ya Allah…

Bayangkan apa perasaan Kak Hana sebagai seorang ibu, seorang DOKTOR!
Rasa macam LOSER sangat masa tu. Kera di hutan disusukan… tapi…. tak sanggup nak sambung.

Kak Hana rujuk anak orang lain masuk hospital, anak sendiri Kak Hana tak assess betul-betul! Memang tak boleh dimaafkan langsung! Kalau apa-apa jadi kat Irsyad, Kak Hana tak boleh maafkan diri sendiri.

Ya Allah, nauzhubillah, nauzhubillah, nauzhubillah.
Alhamdulillah Allah izinkan kami dapatkan rawatan just in the nick of time!

So Kak Hana just nak cakap something, sebagai pengajaran kat diri sendiri.

1. UTAMAKAN YANG UTAMA

Memang kita nak jadi pekerja cemerlang terbilang gemilang. Memang kita nak jadi colleague yang baik, taknak susahkan orang lain kat tempat kerja. Tapi, sedarlah.
Kalau apa-apa jadi kat anak kita, takde siapa akan bertanggungjawab melainkan diri kita sendiri.Wang ringgit, pangkat dan kerjaya takkan dapat ganti anak-anak.

2. ALERT PADA TANDA AMARAN

Kalau anak-anak batuk selsema sikit-sikit, demam sikit-sikit, masih aktif, makan minum bagus, maybe boleh harap kat pengasuh bergantung pada keadaan. Tapi ibu ayah wajib pantau WARNING SIGNS pada anak-anak. Apa yang Kak Hana maksudkan dengan tanda-tanda amaran ni?
– Langsung takmau makan minum
– Demam terlalu tinggi dan tak kebah dalam masa 3 hari
– Lembik melepek dan tak aktif
– Sawan
– Kalau batuk selsema, perhatikan pernafasan anak-anak.
Kadang-kadang anak tak pandai cakap diorang ni sesak nafas. So mak ayah please be alert. Tengok video irsyad, tu antara tanda pernafasan anak-anak semakin teruk. Antaranya nafas laju dari biasa, bila bernafas ada lekuk di rusuk dan trakea.

3. YOU ARE STILL A MOM

Tak kisah ibu-ibu bekerja sebagai doktor, engineer, pensyarah, professor, atau perdana menteri sekalipun. Remember, tugas utama anda masih lagi sebagai seorang IBU.

By the way, Kak Hana izinkan video #irsyadsolihin tak pakai baju ni diSHARE kepada ibu-ibu ayah-ayah lain untuk pengetahuan dan education, supaya semua alert dan tahu detect warning signs pada anak-anak ni ok?

Luv,
Kak Hana
Dulu penjawat awam, kini fulltime mommypreneur